16. Sednica SO Bečej: Povećanje poreza na imovinu za nepokretnosti u opštini Bečej\nGimnazija Bečej: Sajam sportova u subotu, 21. maja\nOpština Bečej: Ministarstvo finansija odlučuje o otvaranju novih grupa u vrtiću\nOpština Bečej: U kojoj fazi se nalazi najavljeni projekat izgradnje kanalizacije?\n24. sednica SO Bečej: usvojeni pravilnici za sufinansiranje mera energetske sanacije\n„Bečej noću“: Konkurs za 3. Reviju kratkometražnog filma u okviru festivala\n25/11/2021 Tanja Drapšin zakup državnog zemljišta, poljoprivredno zemljište, porez na nekretnine, Sednica SO Bečej, skupština Bečej\nNa 16. sednici ovog saziva SO Bečej doneta je Odluka o obrazovanju Saveta za rodnu ravnopravnost opštine Bečej, Odluka o utvrđivanju prosečne cene kvadratnog metra po zonama poreza za utvrđivanje poreza na imovinu, pokrenuta procedura za izbor direktora JP „Komunalac“ i potvrđen reizbor direktora Gradskog muzeja, doneta je i odluka ko će održavati opremu na buštotini, potvrđen program korišćenja sredstava od prihoda od državnog poljoprivrednog zemljišta i doneta odluka o kupovini zemljišta za potrebe izgradnje prečistača u Bačkom Gradištu.\nPred odbornicima se na ovoj sednici našla odluka o kupovini parcela u Bačkom Gradištu za izgradnju prečistača otpadnih voda. Opština će prema ovoj odluci koju su odbornici izglasali kupiti oko 1.5 hektara zemljišta i oko 100 kvadratnih metara koji je pod objektom a koji se nalazi na toj parceli koja će biti adekvatno upotrebljeno za potrebe realizacije projekta izgradnje vodovoda i prečistača. Vrednost ove investicije (kupovina zemljišta) je 5.5 miliona dinara. Pored ovog opština će morati da izdvoji sredstva i za projektno tehničku dokumentaciju do idejnog projekta. Ovaj princip sufinansiranja opštine za projektnu dokumentaciju važi za sve projektne aktivnosti kada je u pitanju veliki projekat rekonstrukcije kanalizacione mreže u naseljima Bečej, Bačko Petrovo Selo i Bačko Gradište koji, prema rečima predsednika opštine Bečej Dragana Tošića bi trebalo da počne da se realizuje već od proleća (aprila) i koji će se raditi paralelno u sva tri mesta. Dragan Tošić je rekao da se očekuje da će ovaj projekat, kojim će se realizovati pokrivanje preko 90 posto Bečeja kanalizacionom mrežom, trajati najmanje tri godine jer je u pitanju kapitalni projekat koji skoro u potpunosti finansira vlada RS. Pored projektne dokumentacije do idejnog projekta opština Bečej u ovom projektu ima obavezu i da finansira nadzor u relizaciji ovog projekta. Ukupna cena ovog velikog projekta biće nešto preko 45 miliona evra. Ova sredstva neće biti direktno uplaćena u budžet opštine nego će biti direktno finansirana iz državnog budžeta.\nOdbornicu su jednoglasno iglasali odluku o utvrđivanju prosečne cene kvadratnog metra nepokretnosti po zonama za utvrđivanje poreza na imovinu koja će biti osnova za izračunavanje poreza na imovinu građana koji poseduju nepokretnosti. Na osnovu utvrđenih prosečnih cena kvadrata po novom porez na imovinu u opštini Bečej biće veći za 5 do 12 posto osim za poslovne prostore u prvoj zoni koji će biti veći čak 100 posto. Što se tiče ostalih parametara za utvrđivanje vrednosti nekretnina i obračunavanje poreza na teritoriji opštine Bečej oni su ostali nepromenjeni. Odluka se primenjuje od 1. januara sledeće godine.\nNa ovoj sednici usvojen je i ovogodišnji program korišćenja poljoprivrednog zemljišta za ovu godinu od kojeg se ove godine za opštinu očekuje negde oko 36 miliona dinara prihoda.\nDr. Anđelko Mišković je nakon sednice u obraćanju novinarima rekao da ove godine zbog konstantnog smanjenja državnog zemljišta zbog procesa restitucije ono što je preostalo od zemljišta koje nije pod višegodišnjim ugovorima ove godine neće automatski biti dodeljeno stočarima i moraće da ide na javnu licitaciju. Dr. Mišković je rekao da ta količina zemljišta koja stoji na papiru nije realna jer su u pitanju rasparčane parcela male kvadrature i da je u pitanju zemljište koje se sastoji uglavnom od manjih parcela, dvorišta uz objekte. Ta dvorišta nisu legalizovana i često su neobradiva i još se vode kao državno zemljište ali su kao veće površine za izdavanje neupotrebljiva. O procesu restitucije dr. Mišković je napomenuo i da po novom zakonu poljoprivrednici koji imaju ugovore mogu da zadrže zemljište još tri godina ali da će nakon toga morati da to zemljište vrate vlasnicima. Prema rečima dr Anđelka Miškovića u državnom vlasništvu u opštini Bečej nalazi se još oko 3.000 hektara zemlje koje je uglavnom po višegodišnjim ugovorima o zakupu.\nPomenuth 36 miliona dinara ove godine će se usmeriti na reparaciju kanalske mreže, za potrebe navodljavanja i odvodnjavanja, za poljočuvarsku službu, za usluge geometara.\nNa 16. sednici SO Bečej potvrđen je i novi mandat direktoru Gradskog muzeja Bečej, Akošu Tojzanu a otvorena je i procedura za raspisivanje konkursa za direktora JP „Komunalac“.\n← Obeležen svetski Dan prevremeno rođenih beba pod sloganom „Živeli naši mali heroji!“\nIzglasani prioriteti za budžet po mesnim zajednicama →


Djavolja varoš na vrhu liste svetskih čuda\nVeć nekoliko dana prirodni spomenik Đavolja varoš kod Kuršumlije zauzima prvo mesto u svetu na listi za izbor sedam svetskih čuda prirode.\nDirektor Turističke organizacije opštine Kuršumlija Radovan Tanasković ističe da je ovakav uspeh ostvaren u konkurenciji 170 prirodnih fenomena iz celog sveta, od koji su mnogi i ranije bili daleko poznatiji od Đavolje varoši:\n"Ona zauzima prvo mesto u konkurenciji tih prirodnih atrakcija ili vrednosti, kao što su Nijagarini vodopadi, Jelouston park, slana jezera u Peruu, reka Amazon koju je kandidovalo pet država Južne Amerike i još puno baš poznatih prirodnih retkosti u svetu."\nInače, Đavolja varoš je impozantan prirodni spomenik koji se sastoji od preko 200 zemljanih kula visokih 15-20 metara, nastalih vekovnom erozijom tla, koje na svom vrhu imaju kamene blokove teške i po nekoliko stotina kilograma. Zbog neobičnog izgleda ovih zemljanih figura, ali i zbog mnogobrojnih legendi kao i specifičnog zvuka koji nastaje kada vetrovi duvaju u ovoj dolini sa zemljanim figurama, ovaj prirodni fenomen je dobio naziv Đavolja varoš. Turisti koji su posetili ovu prirodnu retkost kažu da su fascinirani ovim neobičnim lokalitetom:\n"Prosto sam fascinirana ovim fenomenom i ovim figurama."\n"Videti ovoliko figura, preko 200 sa visinom od 15-20 metara, sa kamenim, kako ih zovu, kapama na vrhu je veoma upečatljivo."\nMnogobrojne narodne legende potpiruju maštu posetilaca Đavolje varoši, pa je tako prema jednoj od tih legendi ona nastala tako što su se okamenili svatovi, a prema drugoj ove figure su nastale kao svedočanstvo borbe dobra o zla nakon velike borbe između čoveka i đavola. Oni koji posete ovu prirodnu retkost mogu da vide i specifične potoke bogate gvožđem, koji zbog ovakvog hemijskog sastava stvaraju pravu paletu različitih boja. Turista iz celog sveta sve je više, potvrđuje u izjavu za naš radio direktor turističkog preduzeća 'Planinka' Radovan Raičević:\n"Nama već dolaze mladi ljudi, iz svih krajeva sveta, koji sa rančevima na leđima pešače ka Đavoljoj varoši."\nNa prestižnim sajmovima turizma u svetu Đavolja varoš izaziva veliko interesovanje, potvrđuje i direktor Turističke organizacije opštine Kuršumlija Radovan Tanasković:\n"Na sajmu u Londonu..sama reč Đavolja varoš je iz mesta privlačila ljude koji odmah pitaju kakva je to varoš, da li tamo žive đavoli. Sam taj naziv Đavolja varoš je toliko interesantan i privlači pažnju na prvi pogled, ljudi se odmah pitaju šta je to."\nU narednih godinu dana trajaće glasanje za izbor sedam svetskih čuda prirode, da bi krajem 2008. godine od 21 kandidata bilo izabrano sedam. Prema dosadašnjem toku glasanja Đavolja varoš ima ozbiljne izglede da bude izabrana kao jedno od sedam prirodnih retkosti.


Nutanix dodatno unapređuje svoje DaaS rešenje - Nutanix Srbija\nNutanix dodatno unapređuje svoje DaaS rešenje\nNutanix, lider u poslovnim cloud rešenjima, dodao je nekoliko novih funkcija u svoje Desktop as a Service (DaaS) rešenje Xi Frame, pružajući još bogatije iskustvo za poslovne korisnike, uključujući povećanu bezbednost, veću fleksibilnost i širu dostupnost. Novi dodaci uključuju: poboljšan onboarding za desktop radna opterećenja lokalno na Nutanix AHV, proširenu podrška za upravljanje profilima korisnika, mogućnost da konvertujete Windows aplikacije u Progressive Web Apps (PWA), kao i proširenu podrška za regionalne data centre u 69 regiona preko Microsoft Azure, Google Cloud Platform i Amazon Web Services (AWS).\nVeć sveobuhvatna ponuda za pomoć kupcima da isporuče mogućnost rada na daljinu u svega nekoliko minuta, Xi Frame je u trećem kvartalu fiskalne 2020. godine zabeležio rekordne rezultate na osnovu ukupnih prihoda i kao takav predstavlja važan doprinos računarskom poslovanju krajnjih korisnika kompanije Nutanix, koji je doneo oko 20% novih ugovora sa klijentima tokom pomenutog tromesečja.\nPandemija COVID-19 rezultirala je drastičnom promenom u radu za većinu kompanija širom sveta. Mnoge su morale u potpunosti da promene ustaljene procedure i način rada kako bi zaposlenima omogućili rad na daljinu preko noći, a upravo su i rešenja poput Xi Frame-a pomogla u tom procesu. Dok se države polako počinju ponovo otvarati, mnoge kompanije sada gledaju na proširenje programa rada na daljinu u svetlu povećane produktivnosti tokom zatvaranja i nastavka preporuka za poštovanje mera fizičkog distanciranja. Remote desktop i DaaS rešenja koja organizacijama mogu doprineti u ostvarivanju dugoročnih ciljeva, dobro su pozicionirana i pokazuju trend sve veće rasprostranjenosti.\n„U Nutanixu smo uvek bili usredsređeni na naše kupce, na to kako pojednostaviti njihov IT rad i pružiti im rešenja koja će im pomoći u napretku poslovanja, što je slučaj i u poslednjih nekoliko meseci“, rekao je Nikola Božinović, VP i GM Desktop Services pri kompaniji Nutanix. „Trenutna globalna situacija primorala je mnoge kompanije da prihvate rad na daljinu čak i kada za to nisu imale nikakvu polaznu osnovu. Nutanix Xi Frame posebno je dobro pozicioniran da zadovolji potrebe ovakvih kompanija. Da bismo pomogli našim kupcima, naš fokus je na pružanju izvanredne usluge, olakšavajući klijentima brzu integraciju u njihovo već postojeće okruženje.”\nNutanixovo DaaS rešenje, Xi Frame, je servis zasnovan na cloudu, koji kompanijama omogućava da pokrenu virtuelne aplikacije i desktopove na infrastrukturi koju sami izaberu — uključujući lokalnu upotrebu sa Nutanix AHV-om, kao i u javnom cloudu sa Microsoft Azure, Google Cloud Platform, ili AWS.\nOvo rešenje uklanja probleme koji su obično povezani sa ekspanzijom rada na daljinu, istovremeno obezbeđujući virtuelne radne prostore, kako za zaposlene, tako i za kupce, i to za manje od jednog sata, pomažući preduzećima da umanje troškove korišćenja desktopa i aplikacija.\n„Kada nas je sve pogodio COVID-19, kompaniji PATHS je trebalo rešenje koje može da obezbedi siguran, pouzdan, daljinski pristup zaposlenima na desetinama lokacija, kao i stotinama zaposlenih koji rade od kuće“, kaže Toni Mackievicz, lekar i direktor u kompaniji PATHS, lideru u rešenjima za finansiranje zdravstvene zaštite. „Nutanix Xi Frame koji radi na AHV-u omogućio nam je brz pristup bezbednoj podršci za 200 ljudi koji rade od kuće, bez bilo kakvih problema sa povezivanjem. Zaposleni sada mogu daljinski pristupiti sistemima i aplikacijama koje su im potrebne, sa bilo kojeg uređaja i na bilo kojoj lokaciji.“\nNutanix u okviru Xi Frame sada nudi i sledeće mogućnosti koje pomažu poslovnim korisnicima:\n● Poboljšano iskustvo u okviru Nutanix AHV: Od lansiranja Xi Frame-a na AHV-u, Nutanix je do sada dodao nekoliko novih funkcija kako bi se poboljšalo korisničko iskustvo. Tu spada nova verzija za Cloud Connector Appliance koja ubrzava primenu, kao i Streaming Gateway Appliance (SGA), siguran reverse proxy koji podržava Frame Remoting Protocol (FRP).\n● Proširena podrška za Enterprise profile: Xi Frame sada podržava korisničke profile preduzeća, za slučajeve u kojima desktopovi nisu pridruženi u domen. Ranije je ova funkcija radila samo za virtuelne mašine pridružene u domen, tako da ova dodatna fleksibilnost sada otvara još više mogućnosti za primenu Xi Frame-a. Profili za preduzeća aktiviraju se jednim klikom, a isporučuje se kroz partnerstvo sa kompanijom Liquidware.\n● Podrška za progresivne Web aplikacije: Xi Frame sada podržava automatsku konverziju Windows aplikacija u cross-platform Progressive Web Apps (PWAs). PWA je web aplikacija koja se obično isporučuje putem web stranice u browseru, ali takođe može ponuditi izgled i jednostavnost korišćenja native instaliranih aplikacija. Jednom kada je PWA „instaliran“, korisnici mogu da pristupe softveru kroz Web browser i mogu jednostavno da kliknu na ikonicu aplikacije i pokrenu aplikaciju. Budući da je tehnologija više platformska, to znači da se Windows aplikacije koje Xi Frame strimuje kroz cloud mogu lokalno pokretati ne samo na Windows uređajima, već i Chromebook, Mac i drugim uređajima koji ne rade pod Windowsom. Nakon pionirskog poduhvata pokretanja bilo kog Windows softvera u browseru, PWA podrška je još jedan primer toga kako Xi frame premošćuje prepreke između tradicionalnog Windows softvera i modernih Web aplikacija.\n● Proširena prisutnost u data centrima širom sveta: Poslednjih meseci Nutanix Xi Frame je dodao podršku za više regionalnih centara u Južnoj Africi, Francuskoj, Hong Kongu, Finskoj, Japanu, Južnoj Koreji, Australiji i SAD-u. DaaS rešenje je sada dostupno na 69 lokacija data centara širom sveta u saradnji sa Microsoft Azure , Google Cloud Platform i AWS.\nSve pomenute Xi Frame mogućnosti trenutno su dostupne korisnicima. Više informacija o Nutanix Xi Frame kao i detalje o tome kako da ga isprobate, možete pronaći ovde


Informacija o Registru podsticajnih mjera za inves...\nObjavljeno: 17.05.2022. • 11:12 Autor: Ministarstvo ekonomskog razvoja i turizma\nMinistarstvo ekonomskog razvoja i turizma Crne Gore nastaviće saradnju sa Grupacijom Svjetske banke (IFC – Međunarodna finansijska korporacija) na ovoj temi i redovno dostavljati godišnje izvještaje o napretku i rezultatima Registra podsticajnih mjera za investicije Crne Gore.\nPodaci dati u Registru podsticajnih mjera za investicije 2022 prvenstveno su namijenjeni stranim i domaćim investitorima, široj javnosti, partnerskim zemljama, interesnim grupama, medijima, trećim zainteresovanim stranama i dr., a dokumenta Registra (baza podataka i prezentacija) mogu se pronaći i preuzeti na zvaničnom sajtu Ministarstva ekonomskog razvoja i turizma (https://www.gov.me/mek) i Agencije za investicije Crne Gore (https://mia.gov.me/).\nRegistar podsticajnih mjera za investicije 2022.\nRegistar podsticajnih mjera za investicije Crne Gore 2022\nVerzija 1.0 •Objavljeno: 17.05.2022. 11:07\nRegistar podsticajnih mjera za investicije Crne Gore 2022.\nVerzija 1.0 •Objavljeno: 17.05.2022. 11:04\nPreuzmi xlsx •100 KB\nregistar podsticajnih mjera za investicije Investicije Privreda Podrška privredi\nPočinju projekti za podršku malim biznisima uz podršku Norveške od 193.000 eura 02.03.2022.\nKreditno-garantni fond za otporniju ekonomiju i preko 10 hiljada novih radnih mjesta 03.03.2022.\nPromovisanje internacionalizacije privrede Crne Gore sa fokusom na MSP 02.02.2022.


Jelašić: Oktobar ključan za Srbiju\nBEOGRAD - Oktobar će biti ključni mesec za Srbiju, jer će se vlast naći na ozbiljnom testu, ili ćemo sprovesti reforme obećane MMF ili ćemo prokockati šansu, izjavio je guverner Narodne banke Srbije (NBS) Radovan Jelašić.\nJelašić je u razgovoru za sutrašnje izdanje Blica rekao da naredne nedelje zato treba da se iskoriste za pripremu konkretnih planova o tome kako će država da sprovede reformu celokupne državne administracije, ali i sektora zdravstva, obrazovanja, >> Pročitaj celu vest na sajtu Radio Televizija Vojvodine << kao i javnih preduzeća na republičkom i lokalnom nivou.\n"Sve smo znali, ali..."\n"Za najveći deo problema sa kojim se suočavamo danas znali smo i pre nekoliko meseci. Znali smo kada dolazi MMF i koje će biti ključne teme razgovora. Prihvatili smo pre četiri-pet meseci da ćemo, ako prihodi budu manji od planiranih, povećati PDV, iako smo već tada znali da to ne želimo da sprovedemo", rekao je Jelašić.\nOn je dodao da je nezavisno od toga, sada jako važno da prođemo na popravnom ispitu krajem oktobra, kada očekuje da drugu i treću reviziju uspešno prođemo.\nJelašić svoj optimizam bazira na nadi da će sledećih šest nedelja biti iskorišćeno da se naprave konkretni planovi, da se pripreme konkretni zakoni, da se postigne dogovor sa sindikatima, kao i da se obezbedi jedinstvena politička podrška u pogledu preciznog broja ljudi na koje će se odnositi smanjenje zaposlenih tokom predstojeće reforme.\n"Ako to sve učinimo, i ako sledećeg meseca predstavnicima MMF to i predstavimo, mislim da ćemo vrlo lako proći", naveo je guverner NBS.\nStalno rastući broj radnika u administraciji\nO tome šta će konkretno NBS za tih šest nedelja da preduzme, Jelašić je rekao:"Kao što se u izveštaju i vidi, najviše pitanja se odnosi na fiskalnu politiku i sa tog stanovišta NBS ne može ništa da uradi".\n"Ne bih sada da ponavljam kako smo i ranije ukazivali na stalno rastući broj radnika u državnoj administraciji, na to da plate prebrzo rastu i slično", ukazao je Jelašić.\nOn je dodao da su, međutim, političari mnogo bolji u tome da odjednom preokrenu ćurak naopako i da kažu: „E sada ćemo zamrzavati zarade, pa ćemo potom otpuštati viškove".\n"NBS će i nadalje raditi sve što je vezano za monetarnu politiku i stabilnost bankarskog sektora, a što je od strane MMF dobro ocenjeno", dodao je Jelašić.\nKomentarišući mogućnost da inflacija premaši planiranu, Jelašić je rekao da kod inflacije postoji značajan rizik zbog rasta regulisanih cena.\n"Veliko pitanje je šta će biti sa cenama pod kontrolom države, na primer sa cenama grejanja u predstojećoj sezoni", rekao je guverner NBS.\nVlada je na testu, otpuštanja ili veći porez\nOktobar će biti ključni mesec za Srbiju, jer će se vlast naći na ozbiljnom testu. Ili ćemo sprovesti reforme obećane MMF-u ili ćemo prokockati šansu. Naredne nedelje zato treba iskoristiti za pripremu konkretnih planova o tome kako će država da sprovede reformu celokupne državne administracije,...


Evropski lideri postigli kompromis: Ovo su kandidati za vodeće funkcije u EU - Progovori o pregovorima\nPredsednica Evropske komisije: Ursula fon der Lejen\nKandidat za naslednika Žana Kloda Junkera ipak dolazi iz nemačke vladajućekoalcije CDU/CSU, samo što to nije Manfred Veber, već ministarka odbrane Ursula fon der Lejen. Ukoliko je Evropski parlament izglasa, ona će postati prva žena na toj funkciji, kao i prvi predsednik EK iz Nemačke još od 1967. godine.\nFon der Lejen je bila deo sve četiri vlade kancelarke Angele Merkel, prvo kao ministarka za porodicu, zatim ministarka zdravlja a potom, od 2013. godine, za odbranu. Njen mandat nije prošao bez kontroverzi, a u fokus je u nekoliko prilika došla navodno nedovoljna potrošnja koju Nemačka izdvaja za vojsku.\nOtac Fon der Lejen je radio za institucije Evropske ekonomske zajednice, preteče EU, tako da je deo svog detinjstva provela u Briselu. Majka je sedmoro dece.\nKako prenosi Euractiv, Fon der Lejen je podržao predsednik Francuske Emanuel Makron kao kompromisno rešenje. Ostaje da je kao takvu prihvati i Evropski parlament.\nVisoki predstavnik EU za spoljne poslove i bezbednosnu politiku: Đuzep Borelj


Tag / Isterivač đavola / Vesti online\nVatikan je zvanično priznao Međunarodno udruženje egzorcista, grupu od 250 sveštenika iz 30 zemalja koji se bave isterivanjem đavola. Prema pisanju katoličkog glasnika Oservatore romano,...\nKinez Huang Đianđun je uhapšen jer je primoravao devojke da mu plaćaju za seks kako bi on svojim penisom "isterao" đavola iz njih.\nJeziv i do sada neobjavljen: Snimak isterivanja đavola\nKultni horor film "Isterivač đavola" ni posle skoro 40 godina ne ostavlja ljude ravnodušnima. Pogledajte zastrašujuće kadrove sa snimanja koji su tek sada objavljeni.\nAhmadinedžada štite isterivači đavola\nU borbi između iranskog vođe revolucije ajatolaha Ali Hameneja i predsednika Irana Mahmuda Ahmadinedžada pojavio se novi, jako bizaran, aspekt, jer je oko 25 saradnika predsednika proteklih dana...


izvor: agencije foto: 24.12.2019.\nNapuštajući klupu fudbalera Crvene zvezde svojom odlukom, Vladan Milojević je na medijskoj konferenciji sebi i klubu unapred pripisao novu titulu prvaka, na osnovu 11 bodova prednosti na polusezoni Superlige. Ko veruje u „znakove pored puta” može da potraži kladionicu za opkladu da „crveno-beli” neće odbraniti tron: mimo običaja, blizu Milojevića sedela je četvrta Zvezdina zvezda, Vladimir Petrović Pižon, kojeg je klub 2010. smenio s mesta šefa struke, s prednošću na tabeli 11 kola pre kraja prvenstva, u kojima je osvojeno devet bodova manje od Partizana i izgubljen šampionski pehar.\nU svakom slučaju, Zvezdina sezona je završena na međunarodnoj sceni, gde bi i trebalo da se izmeri nekadašnji prvak Starog kontinenta. To je učinjeno, ali na način da je doskorašnji trener javno zažalio što se igralo u Ligi šampiona, ne u Ligi Evrope. Zaista, posle skoro tri decenije podsećanja na Bari i Tokio i snevanja evropske renesanse, u danima kada je u muzej stigao i Fifin pehar prvaka sveta (nedavno priznala Interkontinentalni kup), postalo je definitivno jasno da se u dogledno vreme neće vratiti među najbolje, što je recimo nokaut faza Lige šampiona.\nNema sumnje da je uspeh igranje u grupi, dve godine zaredom, ali je varka da je pokazatelj većeg uspona kluba, koji 27 godina pre toga nije video najjače nadmetanje. Može da se gleda i ovako: više od četvrt veka prošlo je od jednog do drugog gostovanja Bajerna u evropskoj eliti, od polufinalnih 2:2 u proleće 1991. godine, do 0:6 ove jeseni. Ali samo 12 godina od susreta u Kupu Uefe u kojem je Zvezda, koja posle deceniju nije ponovo zaigrala u grupi nekog evrokupa, kod kuće poražena od najvećeg nemačkog kluba s 2:3, pri čemu je vodila s 2:1 četiri minuta pre kraja.\nPrema desetogodišnjem bodovanju Evropske fudbalske unije, Zvezda je danas 101. Od 22 kluba koji su bili prvaci Evrope, slabije su rangirana samo tri: Aston Vila i drugoligaši, engleski Notingem forest i nemački Hamburg. Prošle godine je bilo zanosa, zbog 2:0 protiv Liverpula koji će docnije postati prvak Evrope, ali posle 0:18 u dvomečima s Bajernom i Totenhemom teško je zamisliti staru, evropsku Zvezdu. Teže nego da, na primer, klub omogući precizan uvid u finansijsko poslovanje, kojim se hvali zbog Uefinih milionskih bonusa za rezultate ili, nije preterano, da se obelodane bitnije klupske pikanterije, makar iz novije istorije.\nJedan od razloga što je ova sezona pokazala limite skromnije od pravih ambicija su promašaji sa svih pet stranaca (Garsija, Van la Para, Tomane, Žander, Kanjas). Od novih igrača iz inostranstva, kojih je uključujući prethodnu sezonu bilo za čitavu postavu (Boaći slab u ovom mandatu, Ebisilio, Jirka, Kafu, Sumaila), pojačanjem se pokazao jedino Marko Marin. Pritom, kapiten i najbolji igrač je plejmejker, što je uloga čiji je značaj Milojević umanjio, retoričkim, pitanjem „Da li znate ko je plejmejker Francuske – ne znate?”, dan posle svetske titule „trikolora”. S takvim prelaznim rokovima neozbiljno je očekivati veći kvalitet, uz možda i manje novca na raspolaganju.\nA što se tiče 11 bodova prednosti na tabeli, veći deo je proizvod sudijskih grešaka.


Vučević: Imam istorijsku šansu da promenim stvari u Novom Sadu, ali i moralnu obavezu da donosim teške odluke - Novinar.rs\nGradnočalnik Novog Sada Miloš Vučević, istakao je u objavi na Instagramu koje su njegove moralne obaveze kao prvog čoveka Novog Sada.\n– Imam istorijsku šansu da promenim stvari u gradu. Imam obavezu, moralnu obavezu da donosim odluke koje su bile najteže za donošenje, jer imam politički ambijent da to donesem – napisao je gradonačelnik.\nVučević je takođe dodao da bi bilo nekorektno, nefer, ko god da bude sledeći gradonačelnik, jednog dana, kada god to bilo, da mu se ostavi u amanet i teret da donosi te odluke koje ste propustili da donesete u tri mandata.\n– Pri tome imajući nesporan i legitimitet i legalitet za te odluke. To bi bio kukavičluk sa moje strane i sebičluk – naglasio je Vučević.\nPosted in POLITIKATagged #MILOŠ VUČEVIĆ #NOVI SAD\nPet maj 6 , 2022\nEvropska komisija (EK) predlaže prekid poslova u sektoru nekretnina s ruskim državljanima, rezidentima i poslovnim entitetima. Njom bi se navodno zabranila direktna ili indirektna prodaja ili prenos „vlasničkih prava na […]


Na Kosovu ove godine otkriveni posmrtni ostaci 11 osoba - Radio Kontakt Plus\n13:05, 26.12.2020Izvor: RTS\nTokom ove godine na više lokacija na Kosovu i Metohiji otkriveno je 11 posmrtnih ostataka osoba za koje se veruje da su stradale tokom sukoba pre 21 godinu, a ostaci četiri osobe predati su porodicama.\nPredsedavajući komisije za rasvetljavanje sudbine nestalih i ubijenih kosovske vlade Ram Manaj rekao je na godišnjoj pres konferenciji u Prištini da je 11 ostataka tela pronađeno na devet lokacija na Kosovu.\n"Proces traženja i pronalaska nestalih je osetljiv i vrlo složen. U ovom periodu, posebno u drugoj polovini godine koju smo imali na terenu, Kiževik je peto mesto gde su pronađeni ostaci. Na Kosovu smo ove godine imali iskopavanja na devet mesta koja su rezultirala sa 11 ostataka tela", rekao je Manaj.\nDirektor Instituta za sudsku medicinu Arsim Grdžaliu rekao je da su u centralnoj Srbiji tokom ove godine proverili tri lokacije, najavljujući da će nakon Kiževka biti iskopavanja i u Štavalju.\nPredstavnik vladine komisije Kuštrim Gara rekao da su posmrtni ostaci četiri osobe vraćeni njihovim porodicama.\n"Svi uzorci sa posmrtnih ostataka sada su poslati Institutu i čekamo prve rezultate za njihovu identifikaciju", dodao je Gara.\nOd sukoba na Kosovu i Metohiji nije rasvetljena sudbina više od 1.600 osoba.


Zdravo srce - Epidemija bolesti srca\nEpidemija bolesti srca\nKardiovaskularne bolesti vodeći su uzrok smrti i invaliditeta u Evropi. Srbija je na trećem mestu u Evropi po broju obolelih i smrtnosti usled KVB.\nEpidemija kardiovaskularnih bolesti godinama je prisutna širom sveta, a među njima svakako primat drži koronarna bolest. Danas sve medicinske službe pokušavaju da se organizuju u smislu što boljeg lečenja obolelih od KVB. Razvjenje zemlje su dosta postigle u pogledu lečenja pa se mogu pohvaliti da su delimično uspele da uspore trend oboljevanja ali i smrtnosti od oboljenja srca.\nTreba naglasiti da Srbija u ovoj sferi ne zaostaje pa su tako formirani ,širom zemlje, različiti centri za invazivnu dijagnostiku i lečenje srčanih bolesti u svim većim gradovima Srbije .\nKCS u Beogradu kao nosilac edukacije,teorije i prakse u lečenju kardiovaskularnih oboljenja, zbrinjava više od hiljadu infarkta godišnje, a slična je situacija u ostalim centrima u Srbiji gde u svakom trenutku bolesnik može dobiti stent u infarktom zahvaćenu arteriju.\nNajbitinije je ipak,da ne zaboravimo na ono bez čega se bolest ne javlja -faktore rizika, i prevenciju bolesti kao skup medicinskih delatnosti od izuzetnog značaja za smanjenje učestalosti oboljevanja. To se može postići ukoliko se uporedo sa lečenjem podjednak (ako ne i veći) prostor pokloni prevenciji kardiovaskularnih bolesti u cilju smanjenja faktora rizika za razvoj hipertenzije, šećerne bolesti, gojaznosti, poremećaja lipida. Uporedo ,potrebno je suzbijati štetne navike : pušenje, nedostatak fizičke aktivnosti, nedostatak svesti o godišnjim sistematskim pregledima radno sposobnog stanovništva…Poseban značaj zauzima zdrava ishrana bogata voćem, povrćem, mlečnim proizvodima sa niskim sadržajem masti, belim mesom uz smanjenje soli i unosa alkohola što u ogromnoj meri doprinosi smanjenju pojave KVB.\nSve navedeno upućuje da je svakoj većoj zdravstvenoj ustanovi pored svih prostorija koje već imaju neophodno i Savetovalište za prevenciju bolesti, posebno kardiovaskularnih gde bi lekar identifikovao faktore rizika i određivao ukupan rizik za nastanak KVB davao informacije o zdravom životu i individualnom načinu ishrane uz promenu životnih navika kako bi se ukupni rizik za nastanak bolesti smanjio ili sveo na minimum.


Krasnodar - Ural, Fudbal - Predlog tip - 12/07 2020\nNedelja, 12/07 - Fudbal, Rusija, Premijer liga\n12/07Krasnodar vs Ural1X2tip: 1\nU nedelju se nastavlja ruski šampionat, a za vas smo ovog puta pripremili duel između Krasnodara i Urala. Meč između ove dve ekipe je na programu od 19 časova i 30 minuta.\nGeneralno, fudbaleri Krasnodara igraju solidno ove sezone, a najbolji pokazatelj za to je i trenutno četvrto mesto na tabeli koje na kraju šampionata donosi plasman u Ligu Evrope. Ipak, ova ekipa juri treću poziciju, koja na kraju sezone donosi plasman u kvalifikacije za Ligu šampiona, što je bez sumnje primarni cilj Krasnodara kada je ovaj šampionat u pitanju. Nažalost, u prošlom kolu je ova ekipa poražena na gostovanju kod Rubina, a taj meč je završen rezultatom 1:0.\nŠto se tiče Urala, nema nikakve sumnje da ova ekipa pruža partije iznad očekivanja o čemu najbolje svedoči i sedmo mesto na tabeli. U prošlom kolu je Ural uz dosta sreće došao do trijumfa na svom terenu protiv Dinama iz Moskve i to pošto su došli do gola u poslednjem minutu sudijske nadoknade. Pre toga je Ural remizirao na gostovanju kod Ufe, kada je bilo 1:1. Naravno, ne treba zaboraviti podatak da ova ekipa na četiri poslednja susreta ne zna za poraz, a u tom periodu su ostvarili čak tri pobede i jedan remi.\nKrasnodar prosto mora da pobedi na ovom susretu ukoliko želi da ostane u igri za treću poziciju koja na kraju šampionata donosi plasman u kvalifikacije za Ligu šampiona. Sa druge strane Ural igra fantastično u poslednje vreme i na četiri poslednja susreta ne znaju za trijumf. Ipak, mišljenja smo da je domaćin veliki favorit u ovom duelu pa vam predlažemo da odigrate 1 koji kladionica 1xbet plaća sa kvotom 1.58.


UN upozoravaju na drugi tip medjunarodnog terorizma – Nadlanu.com\nUN upozoravaju na drugi tip medjunarodnog terorizma\nObjavljeno 5. maja 2012. / 10:49:40\nUJEDINJENJE NACIJE, 5. maja 2012. (Beta-AP) – Savet bezbednosti UN upozorio je u subotu na "promenu prirode i karaktera" medjunarodnog terorizma, jer su terorističke grupe u sve većoj koordinaciji sa organizovanim kriminalom, pribegavajući otmicama da bi dobile otkupe i tako finansirale svoje aktivnosti.\nUJEDINJENJE NACIJE, 5. maja 2012. (Beta-AP) – Savet bezbednosti UN upozorio je u subotu na “promenu prirode i karaktera” medjunarodnog terorizma, jer su terorističke grupe u sve većoj koordinaciji sa organizovanim kriminalom, pribegavajući otmicama da bi dobile otkupe i tako finansirale svoje aktivnosti.\nSavet bezbednosti je, takodje, izrazio zabrinutost zbog sve veće upotrebe interneta i novih komunikacionih tehnologija za regrutovanje, podsticanje, finansiranje i pripremanje terorističkih aktivnosti, navedeno je u predsedničkom saopštenju, odobrenom od svih 15 članica Saveta.\nAmbasadorka SAD u UN, Sjuzan Rajs rekla je posle sastanka Saveta o terorizmu, da je on posebno bio “tempiran” da se desi godinu dana posle smrti vodje Al Kaide, Osame Bin Ladena, koji je 2. maja 2011. ubijen u Pakistanu.\nLagala da ima rak da dođe do para za silikone u grudima


Novi detalji o Olimpijskim igrama: U Tokiju kao u Diznilendu NOVA portal\nNovi detalji o Olimpijskim igrama: U Tokiju kao u Diznilendu\nOstalo Autor:Nebojša Todorović20. okt. 202007:52 > 08:01\nSportsko pitanje godine je da li će biti Olimpijskih igara leta 2021? Kako za Nova.rs kaže šef misije olimpijskog tima Srbije Damir Štajner - hoće, shodno svim poslednjim informacijama na svetskom nivou.\nI prema signalima koje dolaze iz Međunarodnog olimpijskog komiteta, nema sumnje da će se više od 10.000 sportista naći u Tokiju sledećeg leta.\nKoronavirus pomerio je najveću planetarnu sportsku smotru za period od 23. jula do 8. avgusta 2021, novog odlaganja ne može da bude, a prestonica Japana jedva čeka da ugosti najbolje svetske takmičare.\nMOK: Olimpijske igre sigurno 2021. godine\nZbog situacije sa pandemijom Covid-19, šefovi misija iz 206 zemalja održali su izuzetno važan onlajn sastanak, na kojem je, između ostalog, odlučeno da će u narednim mesecima biti jasno definisane sve mere koje će biti preduzete radi suzbijanja širenja koronavirusa.\nPredstavnik Olimpijskog komiteta Srbije bio je šef misije olimpijskog tima Srbije Damir Štajner, koji za Nova.rs otkriva određene detalje o kojima se razgovaralo.\n„Međunarodni olimpijski komitet i Organizacioni komitet Olimpijskih igara Tokio 2020 intenzivno rade na pripremama Olimpijskih igara koje će se održati sledeće godine u Japanu. Prethodnih dana imali smo više onlajn sastanaka, među kojima je svakako najznačajniji sastanak šefova misija. Tokom svakog od ovih sastanaka svi predstavnici MOK i Organizacionog komiteta vrlo jasno i nedvosmisleno su izjavljivali da se svi spremamo za različite scenarije održavanja Igara, ali da se u svakom slučaju spremamo za održavanje Igara“, kaže Štajner za Nova.rs.\nKoronavirus opravdano je najveći problem i najveća pretnja po Igre, ali se preduzima sve kako bi se sportisti našli u Tokiju.\n„Svim nacionalnim olimpijskim komitetima predstavljen je čitav niz mera koje se planiraju u cilju zaštite bezbednosti i zdravlja sportista. Predstavnici MOK su nam najavili da će biti pojedini servisi za učesnike Igara koji nisu presudni za kvalitetan boravak i nastup sportista, u cilju racionalizacije troškova organizacije, ali su nam u isto vreme pokazali da se opsežno pripremaju za organizaciju takmičenja u novim okolnostima“, naglašava Štajner i dodaje:\n„Još uvek nisu predstavljeni svi detalji svih procedura koje će biti uspostavljene u vezi sa zaštitom od oboljenja Covid-19, ali su visoki predstavnici Međunarodnog olimpijskog komiteta najavili da se to može očekivati već krajem novembra ove godine“.\nPROČITAJTE JOŠ Put u Tokio: Srbija može da ima olimpijce u još 17 sportova\nPostoje četiri scenarija u igri, kako je poručio i predsednik MOK Tomas Bah, a uzor će biti i najvažnija i najveća klupska takmičenja koja su održana tokom pandemije. Kao jedan od najboljih primera izdvaja se NBA „balon“ na Floridi u Diznilendu, jer se tokom nastavka sezone nije pojavio nijedan košarkaš pozitivan na koronavirus.\n„Svi scenariji uključuju održavanje Igara i tokom sastanka šefova misija Organizacioni komitet je predstavio četiri scenarija koji tretiraju različite okolnosti uslovljene delovanjem i globalnim intenzitetom Covid-19 virusa. Oni podrazumevaju različite protokole i načne funkcionisanja u samoj organizaciji Igara, a koji će se primenjivati u zavisnosti od intenziteta virusa i u Japanu, ali i globalno. Svi scenariji su razvijani na osnovu bliske saradnje sa Svetskom zdravstvenom organizacijom i drugim najrelevantnijim svetskim institucijama, kao i na osnovu različitih iskustava organizatora velikih međunarodnih takmičenja kao što su Tur de Frans, Svetsko prvenstvo u biciklizmu, UEFA takmičenja, NBA sezona“, objasnio je Štajner.\nŠef misije olimpijskog tima Srbije dodatno nam je otkrio o čemu se priča i na čemu se najviše insistira u mesecima uoči odlaska u Tokio.\nOKS brine o zdravlju sportista\nDamir Štajner je objasnio i kako Olimpijski komitet deluje od početka pojave koronavirusa, ali i u trenutnoj situaciji.\n„Olimpijski komitet Srbije od samog početka globalne pandemije oboljenja Covid-19 proaktivno deluje prema sportistima i nacionalnim granskim sportskim savezima kroz rad, mere i preporuke koje je formirala Zdravstvena komisija naše kuće, kao i kroz blisku komunikaciju sa MOK i Organizacionim komitetom. Zdravstvena komisija OKS na čelu sa prof. dr Draganom Radovanovićem je, delujući preventivno, još pre pojave prvog slučaja koronavirusa u Srbiji upriličila sastanak sa predstavnicima svih nacionalnih granskih sportskih saveza kojem su prisustvovali i najviši predstavnici Instituta za javno zdravlje Srbije ‘Dr Milan Jovanović Batut’. Nakon toga, u više navrata, Zdravstvena komisija je, shodno aktuelnim dešavanjima, izdavala mere i preporuke za ponašanje sportista u cilju zaštite njihovog zdravlja“, kaže Štajner.\n„Scenariji se uglavnom odnose na različite procedure prilikom putovanja u i iz Japana, pravila koja se moraju poštovati u smislu fizičke distance između različitih učesnika i klijent grupa na Olimpijskim igrama, dezinfekciju i čišćenje svih površina u Olimpijskom selu i sportskim borilištima, procedure u smislu vakcinacije sportista i službenih lica i obezbeđivanje redovnih i relevantnih informacija učesnicima Igara, kako pred, tako i tokom samih Igara.\nKako je već i napomenuto, zaista se veoma odmaklo u pripemama i organizaciji koja treba da odgovori ‘novoj normalnosti’, ali se svi detalji svakog od scenarija očekuju krajem novembra, nakon čega ćemo i mi biti u prilici da sve to predstavimo i nacionalnim granskim sportskim savezima, ali i široj javnosti. Tu je zaista važno još jednom napomenuti da se u ovom trenutku održavanje Igara naredne godine zaista ne dovodi u pitanje“.\nJasno je da bi u Tokiju moglo da se nađe više od 10.000 učesnika i da ćemo Igre sledećeg leta ipak imati.\n„Olimpijski komitet Srbije uvek na prvo mesto stavlja dobrobit i zdravlje sportista. Međunarodni olimpijski komitet, takođe je, odlukama koje je u prethodnom periodu donosio, pokazao nastojanje da stvori potpuno bezbedno okruženje za boravak i takmičenje sportista na Olimpijskim igrama. U tom smislu, sigurni smo da će MOK doneti prave odluke kada je u pitanju format Olimpijskih igara.\nVažno je napomenuti da ovo nije prvi zdravstveni izazov sa kojim se susrećemo. U svakoj od tih prilika, OKS je blisko sarađivao sa nadležnim državnim institucijama i to je uvek donosilo dobre rezultate. Olimpijski komitet Srbije će i ovog puta pratiti mere i preporuke nadležnih zdravstvenih službi u cilju zaštite naših sportista pred i tokom Olimijskih igara i sve odluke po ovom pitanju donositi u komunikaciji sa relevantnim institutcijama“, završio je Štajner priču za Nova.rs.\nDamir ŠtajnerMOKOI 2020OI 2021OKSOlimpijske igreOlimpijski komitet SrbijeTokio 2020Tokio 2021


Dodikov Bošnjak ogorčen zbog dešavanja u NS RS: “Sutra bi srpska djeca mogla učiti da je Princip bio terorista, a ne heroj” | Kakanj-X\nDodikov Bošnjak ogorčen zbog dešavanja u NS RS: “Sutra bi srpska djeca mogla učiti da je Princip bio terorista, a ne heroj”\nŠulić je naglasio da država nema jedinstven obrazovni sistem, a da se ovakvim odlukama to želi napraviti?!\nOpozicija u entitetu Republika Srpska napravila je prvi korak za prenos nadležnosti na nivo Bosne i Hercegovine, ocijenio je potpredsjednik Narodne skupštine Denis Šulić nakon što član Predsjedništva BiH Milorad Dodik nije dobio potrebnu podršku za veto uložen na pet odluka Predsjedništva BiH u kojima je preglasan.\n“Bojim se da ćemo doći u situaciju da će srpska djeca u školama učiti da je Gavrilo Princip bio terorista, a ne heroj”, rekao je Šulić za RTRS, koji se izjašnjava kao Bošnjak.\nŠulić je istakao da će poslije jučerašnjeg glasanja na posebnoj sjednici Narodne skupštine na snagu stupiti pet odluka za koje su glasali članovi Predsjedništva BiH, a za koje “RS ima nadležnosti koje su joj zagarantovane Dejtonskim sporazumom”.\n“Ishod jučerašnjeg glasanja u Narodnoj skupštini u kojem srpski član Predsjedništva nije dobio potrebnu podršku poslanika, nije nepovoljan samo za vladajući blok, već i za cijelu RS jer je opozicija napravila prvi mali korak za prenos nadležnosti sa RS na Bosnu i Hercegovinu”, rekao je Šulić.\nOn je naglasio da država nema jedinstven obrazovni sistem, a da se ovakvim odlukama to želi napraviti?!\nŠulić je iznio neistinitu tvrdnju da srpski đaci u Federaciji BiH ne uče ćirilicu jer se “trenutno u obrazovnom sistemu u tom entitetu veoma malo ili nikako ne uči ćirilično pismo”.\n“Ovakvim odlukama opozicija je pokazala da nije bila protiv Dodika, već protiv srpskih nacionalnih interesa zarad sitnih benefita”, zaključio je Šulić.\nPoslanici Narodne skupštine Republike Srpske jučer nisu podržali dvotrećinskom većinom veto koji je uložio član državnog predsjedništva Milorad Dodik na pet odluka Predsjedništva BiH kojima je preglasan.


Polovni American LaFrance vatrogasna vozila i ostala vozila za javne službe oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > American LaFrance\nPolovna American LaFrance transportna vozila na prodaju\nOvo su rezultati pretrage polovnih American LaFrance transportna vozila mašina koje su za prodaju. American LaFrance transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o American LaFrance transportna vozila u Brend sekciji.\nAmerican LaFrance CONDORSnaga motora: 350\nAmerican LaFrance EAGLESnaga motora: 400\nAmerican LaFrance LTI-100LTSnaga motora: 450\nAmerican LaFrance CONDORSnaga motora: 410\nOvde je kompletna lista polovnih American LaFrance transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og American LaFrance transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih American LaFrance transportna vozila koje Vas interesuju.


DAVOR DRAGIČEVIĆ: Grupa Pravda za Davida će prerasti u političku partiju! | Grad Prijedor online vijesti i informacije\nDavor Dragičević, otac tragično stradalog mladića Davida Dragičevića iz Banjaluke, obratio se javnosti putem videa u Fejsbuk grupi “Pravda za Davida”, rekavši da će ova građanska grupa prerasti u političku partiju.\nDragičević se pre svega osvrnuo na sastanak predstavnika SNSD, SDS i PDP i na godišnjicu pres konferencije Ministarstva unutrašnjih poslova Republike Srpske koja je održana prošle godine.\nDragičević je rekao da su lider PDP Branislav Borenović i predsednik SDS Vukota Govedarica završili s njim i njegovim detetom i grupom “Pravda za Davida”.\n“Danas ste stisnuli šaku ubice Davida Dragičevića i stali na stranu ubica, jasno i glasno u isti koš. Za sve i jednog poslanika koji sedi u “nenarodnoj skupštini Republike Srpske” je ista poruka: “Vi nama ne trebate” istakao je Dragičević.\nOn je dodao da će grupa “Pravda za Davida” prerasti u političku partiju, a kao razlog je naveo to što opozicija u Republici Srpskoj, kako kaže, nema karaktera. Naglasio je i da su predstavnici opozicije uzeli 90 odsto glasova na izborima na mrtvom detetu.


Košarkaški klub Mega Mozzart » ZARIĆ: „DA UVEDEMO TAMIŠ U RITAM KOJI NAMA ODGOVARA“\nTrener Mega Bemaxa Dejan Milojević istakao je da ekipa želi da sa pobedom završi ligaški deo takmičenja:\n– U četvrtak gostujemo Tamišu u meču koji nema rezultatski, ali svakako ima psihološki značaj pred polufinale plej-ofa protiv Crvene zvezde. Želimo svakako da sa pobedom završimo ligaški deo takmičenja i tu će svakako biti najvažniiji pristup meču, gde ne smemo da dozvolimo opuštanje. Tamiš ima dve pobede u ovih devet kola, ali nekoliko puta su tesno izgubili i to mora da nam bude opomena da budemo koncentrisani tokom svih 40 minuta igre. Ukoliko odigramo na željenom nivou, verujem da ćemo doći do pobede i tako na pravi način dočekati utakmice sa Crvenom zvezdom,\nBek Mega Bemaxa Aleksa Zarić je istakao je ekipa maksimalno motivisana protiv Tamiša iako je već obezbedila plasman u plej-of:\n– Nakon ubedljive pobede protiv Dinamika gostujemo iskusnoj ekipi Tamiša. U meč ulazimo maksimalno motivisani iako smo se već plasirali u polufinale plej-ofa. Ne smemo da dozvolimo opuštanje već da uz agresivnu odbranu uvedemo protivnika u ritam koji nama odgovara. Želimo da sa pobedom završimo regularni deo takmičenja i na taj način dodatno podignemo nivo samopouzdanja pred duele sa Crvenom zvezdom,\nizjavio je Zarić.


Povodom Dana državnosti Republike Srbije, predsednik Aleksandar Vučić primio je pismo-čestitku predsednika Sjedinjenih Američkih Država Džozefa Bajdena.\nU čestitki se kaže: „Poštovani gospodine predsedniče, U ime američkog naroda, čestitam Vam Dan državnosti Srbije, 15. februar.\nNaše zemlje neguju dugo partnerstvo, ukorenjeno u porodičnim vezama i preko 140 godina dugoj zajedničkoj istoriji, koja uključuje dva svetska rata tokom kojih smo bili saveznici. U ovom periodu, izgradili smo snažne odnose koji su potpora ekonomskom razvoju i koji unapređuju prosperitet srpskog naroda, pružaju podršku demokratskim institucijama Srbije i vitalnoj ulozi civilnog društva i medija. Naša zajednička zalaganja, takođe, promovišu regionalnu bezbednost, naročito kroz dugotrajno državno partnerstvo Srbije sa Nacionalnom gardom iz Ohaja. U novembru smo, posle pet godina, održali prve bilateralne konsultacije iz oblasti odbrane.\nDrago mi je što ste učestvovali na Samitu za demokratiju u decembru. Ohrabrujem Vas i Vašu Vladu da nastavite da vredno radite na primeni domaćih reformi koje su potrebne da bi svim ljudima u Srbiji bile dostupne tekovine demokratije. Iste te reforme pomoći će da se garantuje održivi razvoj, vladavina prava i privlačna investiciona klima, a približiće vas i pristupanju Evropskoj uniji. Stremljenja Srbije ka EU zavise, takođe, od napretka ka punoj normalizaciji odnosa između Beograda i Prištine, za koju, kao što znate, smatram da mora da bude zasnovana na uzajamnom priznanju. Sjedinjene Države su spremne da vas podrže u radu u dobroj veri kako biste ostvarili ovaj cilj. Evropska porodica neće biti potpuna bez Srbije i svih njenih suseda.\nŽelim Vama i svim ljudima u Srbiji srećan Dan državnosti“, navodi se u čestitki predsednika Bajdena.


FUDBALSKI DERBI NA ČAČANSKI NAČIN : DUEL CRNKI I PLAVUSA - Ozon Plus\nHome Razno FUDBALSKI DERBI NA ČAČANSKI NAČIN : DUEL CRNKI I PLAVUSA\nPobedničkoj ekipi umesto pehara pripala zlatna metla\nJedan neobičan fudbalski derbi koji se već godinama održava u selu Gornja Gorevnica kod Čačka, verovatno je jedinstvena sportsko-rekreativna manifestacija na našim prostorima. Tamošnji nižerazredni fudbalski klub “Jedinstvo” po peti put zaredom organizovao je duel između majki svojih mlađih kategorija igrača, koje su podeljene u dve ekipe shodno boji kose i frizerskom umeću. Tradicija nije izneverena ni ove godine, uprkos koronavirusu i merama ograničenja, pa su na Vidovdan, na teren istrčale 24 dame spremne za nadigravanje. Žene u kopačkama odavno nisu novost, ali jeste način selekcije timova, jer da biste zaigrali na ovom nesvakidašnjem derbiju morate biti crnka ili plavuša. Ostaje nepoznanica šta je sa brinetama ? Bilo kako bilo i ovoga puta mame su opravdale očekivanja publike, koja je uživala u svemu viđenom.\nOva plavuša deli autograme, a nezadovoljna zbog poraza najavljuje farbanje kose u crno što znači prelazak u suparnički tabor\n-Od 2016. godine učestvujem na turniru, igram za tim crnki. Ovo je pre svega jedno lepo druženje, a sve veći broj mama je zainteresovan da uzme učešća, ne samo iz našeg sela, već i okoline. U publici su svekrve, muževi, familija, prijatelji-svi navijaju. Poslednjih dana nismo imali neke posebne pripreme, ali smo tokom zime, pre vanredne situacije, imali treninge u sali u okviru naše škole. Svi u porodici smo “zaraženi” fudbalom, ćerka trenira fudbal– kaže jedna od igračica, Ivana Glišić.\nPlavi dresovi, plava kosa, ali ima i poneka smeđa\nZahvaljujući ovoj neobičnoj tradiciji, fudbalsku loptu zavoleli su gotovo svi u ovom selu i okolini. Prevashodan cilj ove nesvakidašnje manifestacije, pored druženja i popularizacije ženskog fudbala, jeste pre svega podrška i podstrek deci da se bave sportom i da provode što više vremena zajedno.\nMada je rezultat u drugom planu, ove godine pobedile su crnke, kojima je umesto pehara tradicionalno pripala “zlatna metla”.\nTEKST : Peđa Vasić\nIZVOR: OZON PRESS/OZON PLUS FOTO: OZON\nPrethodna objavaUN USVOJILE ISTORIJSKU REZOLUCIJU : PREKID SVIH SUKOBA U SVETU ZBOG KORONAVIRUSA\nNaredna objavaMASAKR U CENTRU ZA REHABILITACIJU : Najmanje 24 osobe ubijene u oružanom napadu u Meksiku\nČIKAGO – NAJNOVIJI PODACI : U ILINOISU 828 ZARAŽENIH I 30...


Zastupanje kod upućivanja radnika u SRN - expo-rss Webseite!\nZastupanje kod upućivanja radnika u SRN\nZakon o regulisanju opšte minimalne zarade u SR Nemačkoj donet je avgusta 2014. godine (Mindestlohngesetz) i primenjuje se od 1. januara 2015. godine. Minimalna cena rada prema ovom zakonu utvrđena je na 8.50 evra po času u bruto iznosu, od kojeg se odbijaju porez na zaradu i doprinosi na teret zaposlenog za obavezno socijalno i zdravstveno osiguranje. Zakonom su utvrđene obaveze poslodavca – kako domaćih, tako i onih sa sedištem u inostranstvu - u pogledu evidencije, obaveze prijavljivanja nadležnim organima, čuvanja dokumenata, kao i visina kazni za kršenje odredbi ovog zakona.\nShodno tome ovaj zakon se primenjuje i na oblast prekograničnog drumskog saobraćaja – kako putničkog, tako i kod prevoza tereta.\nOd 1. januara 2017. godine minimalna bruto cena rada u SRN iznosi 8,84 evra o času.\nIzmenama u pogledu prijavljivanja vozača koji se upućuju na rad na teritoriji SR Nemačke od 1. jula 2017. godine se značajno menja primena nemačkog Zakona o minimalnoj ceni rada. Umesto dosadašnjeg paušalnog prijavljivanja putem telefaksa, prevoznici su ubuduće obavezni da vozače na osnovu realnog plana ugovorenih vožnji prijavljuju isključivo preko internet portala nemačke Carinske uprave.\nNemačkim organima ovaj način prijavljivanja omogućava da efikasnije i češće kontrolišu inostrane prevoznike. Neredovno, neuredno i paušalno prijavljivanje upućenih vozača, a naročito izbegavanje obaveze prijavljivanja, ubuduće mogu biti sankcionisani prilikom svake vrste kontrole u SR Nemačkoj – saobraćajne ili kontrole od strane Službe za prevoz tereta (BAG). U slučaju da prevoz obavlja vozač za kojeg ne postoji uredna prijava, carinski organi mogu pokrenuti prekršajni postupak, odnosno izreći prekršajnu kaznu. Radi uštede u troškovima, a posebno s obzirom da se od 1. jula 2017. god može očekivati intenziviranje kontrola, prevoznicima koji obavljaju prevoz u SR Nemačku nudimo uslugu zastupnika i savetnika za primenu Zakona o minimalnoj ceni rada. Naš cilj je da zajedno sa klijentom obezbedimo ekonomičnije udovoljavanje zahtevima nemačkih kontrolnih organa, posebno u pogledu pripreme i dostavljanja dokumentacije.\nOvaj set usluga obuhvata:\nOtvaranje i administriranje korisničkog naloga na portalu Carinske uprave SR Nemačke za prevoznika\n(u Vaše ime ćemo otvariti i administrirati korisnički naloga na portalu Carinske uprave SRN za prijavljivanje vozača koji se upućuju na rad u SRN)\n(prijavljivanje vozača koje prevoznik namerava da uputi na rad na teritoriju SR Nemačke putem internet portala Carinske uprave SR Nemačke, a na osnovu prethodno dostavljenih podataka o vozaču - dozvola traje šest meseci i potrebne su dve prijave tokom godine)\nKomunikacija sa nemačkim organima\n(neposrednu komunikacije sa nemačkim organima u vezi sa primenom Zakona o minimalnoj ceni rada, prijem upita, dopisa i akata preko predstavništva koje zastupnik ima u SRN)\nPravovremeno obaveštavanje prevoznika o izmeni propisa i savetovanje usluge o načinu vođenju dokumentacije za svakog vozača\n(obaveštavanje prevoznika o svakom zahtevu organa kontrole i nadzora SR Nemačke, zastupanje u postupku kontrole, dostava dokumentacije nadležnom organu; stalno obaveštavanje o izmenama propisa, pružanje savetodavnih usluga i neophodne stručne pomoći u pogledu primene Zakona o minimalnoj ceni rada)\nCena za članove PUMEDTRANS*\nGodišnja naknada za zastupanje u pogledu primene Zakona o minimalnoj ceni rada u SRN\nObrada redovnih zahteva kontrolnih organa – priprema dokumentacije u postupku kontrole\nSavetodavne i stručne usluge kod rešavanja nespecifičnih zahteva kontrolnih organa (kada postoji prekršajna prijava) – po radnom satu\nstrana teksta/ 1650 karaktera\nobrasci A4/ A5 paušalno\n* POSEBAN POPUST OSTVARUJU ČLANICE PUMEDTRANSA\nZaključivanjem godišnjeg ugovora o zastupanju i savetovanju prevoznici smanjuju rizik da zbog nepoznavanja propisa ili zbog neodazivanja na zahtev za sprovođenje kontrole učine prekršaj. U slučajevima kada nemački organi pokrenu postupak redovne kontrole prevoznici nisu izloženi visokim troškovima za pripremu i dostavu dokumentacije. Naš stručni tim redovno prati izmene nemačkih propisa i evidentira različitu praksu kontrolnih organa, kako bi se umanjio rizik za izricanje visokih novčanih kazni zbog eventualnog i materijalno dokazivog nepoštovanja Zakona o minimalnoj ceni rada.\nZahteve za ponudu ili zainteresovanost za zaključivanje ugovora prevoznici mogu upućivati direktno ili posredstvom PU „Međunarodni transport“.


S&D traže podršku Fon der Lajen za ALB i SMKD\nTanjug 12. jula 2019. 19:42\nBRISEL – Liderka Socijalista i demokrata u Evropskom parlamentu Irače Garsija zatražila je u pismu kandidatkinji za predsednicu Evropske komisije Ursuli fon der Lajen, između ostalog, podršku za otvaranje pristupnih pregovora sa Albanijom i Severnom Makedonijom 2019. godine kao uslov da ta grupa podrži njen izbor.\nEvropski parlament glasaće 16. jula o kandidaturi Ursule fon der Lajen kojoj će, kako navodi Juropijen Vestern Balkans, biti potrebna podrška socijalista i demokrata, kao i centrističke grupe Obnovimo Evropu.\nObe grupacije su joj već poslale agende koje žele da ona podrži kako bi pozitivno odlučile o njenoj kandidaturi.\nDok uslovi grupe Obnovimo Evropu ne uključuju politiku proširenja, socijalisti i demokrate navode Albaniju i Severnu Makedoniju kao svoje zahteve kada je reč o spoljnoj politici.\n„Vaša kandidatura je rezultat odbijanja nacionalnih lidera da poštuju sistem vodećeg kandidata, što nije dobra poruka evropskim biračima. To još vise obavezuje vas i novu Evropsku komisiju da pokažete da Evropa stvarno radi za ljude, da ispunite ambiciozan program rada koji bi ostvario očekivanja građana na izborima EU“, rekla je Garsija u svom pismu.\nEvropska komisija već je podržala otvaranje pristupnih pregovora za Albaniju i Severnu Makedoniju što bi značilo nastavak njene politike. Konačna odluka o tom pitanju doneće nacionalne vlade.


Prepoznaj domaće - Budi ponosan - Made in BiH: Vlada TK i agencija Colosseum u velikoj kampanji // Budi Ponosan "Made in BiH"\nHome / Vijesti / Prepoznaj domaće – Budi ponosan – Made in BiH: Vlada TK i agencija Colosseum u velikoj kampanji\nA Aničić Vijesti Komentari isključeni za Prepoznaj domaće – Budi ponosan – Made in BiH: Vlada TK i agencija Colosseum u velikoj kampanji 1,203 Pregledi\n“Vlada daje punu podršku realizaciji ove medijske kampanje i želja nam je da u njenim okvirima vidimo što veći broj domaćih proizvođača, prvenstveno sa područja našeg kantona. Svi mi moramo biti svjesni da kupovinom domaćih umjesto uvoznih proizvoda jačamo naše proizvođače, našu ekonomiju, direktno im pomažemo da se razvijaju i otvaraju nova radna mjesta. Nasuprot tome, kupovinom bilo čega uvoznog mi naše novce šaljemo negdje drugo i pomažemo proizvođače od kojih mi u Bosni i Hercegovini nemamo nikakvu pomoć”, istakao je ovom prilikom premijer Gutić i dodao da je Vlada nedavno donijela i zvanične preporuke, kojima je pozvala sve kantonalne institucije i osobe koje svoju plaću primaju iz Budžeta Tuzlanskog kntona da, u skladu sa zakonskim mogućnostima, preferiraju kupovinu i korištenje domaćih proizvoda.\n“Najveći bosanskohercegovački trgovinski lanac Bingo se u ovu kampanju uključio, prije svega zato što smo u ovoj kampanji, za razliku od brojnih sličnih, uvidjeli prostor da i mi direktno pomognemo boljem plasmanu roba domaćih proizvođača”, rekla je PR Binga, Tatjana Paunoski.\n“Kada bi svaki građanin mjesečno odabrao samo 10 maraka više domaćih umjesto uvoznih proizvoda, to bi značilo novih 480 miliona KM našoj privredi, a time i nova radna mjesta, sigurnije i stabilnije penzione fondove, bolje zdravstvo, školstvo”, istakao je tokom prezentacije direktor Colosseuma, Zlatko Berbić.\nPrethodni Održana posljednja sesija pred kampanju\nSlijedeći Zvanično započela kampanja “Prepoznaj svoje – budi ponosan – Made in BiH“


Stanković: Izlazak Albanaca na izbore potvrda da su deo Srbije | VRANJENEWS\nStanković: Izlazak Albanaca na izbore potvrda da su deo Srbije\nZoran Stanković. Foto MC Beograd\nIntezivni razgovori između Beograda i Tirane daju rezultate tako da postepeno ali sigurno svi na ovim prostorima shvataju da su Albanci sa juga centralne Srbije građani Republike Srbije što njihov sporazum o zajedničkom izlasku na izbore praktično potvrđuje, izjavio je za "Politiku" predsednik Koordinacionog tela za opštine Preševo, Bujanovac i Medveđa Zoran Stanković.\nOdluka albanskih partija da na predstojećim parlamentarnim izborima u Srbiji nastupe na zajedničkoj listi doneta je 16. januara, u prisustvu zvaničnika vlade u Tirani.\nZajedničku listu činiće Partija za demokratsko delovanje (PDD), Alternativa za promene, Demokratska partija, Pokret za reforme (DPA) i Pokret za demokratski prores koji će delovati pod jednim programom, a lideri ovih stranaka očekuju da će imati više od dva poslanika.\nStanković je podsetio da je do sada "većina albanskih stranaka bojkotovala izbore i na taj način su gubili priliku da učestvuju u donošenju odluka u parlamentu i drugim državnim organima".\n- Potrebno je da Albanci imaju svoje predstavnike koji će zastupati njihove interese kroz državne institucije Srbije.\nSvojevremeno su prilikom poseta našoj zemlji i sam Edi Rama, Iljir Meta i Bujar Nišani poručili svojim sunarodnicima da su oni građani Republike Srbije i da bi svoje zahteve, probleme, trebalo da rešavju kroz institucije Srbije.\nUpravo verujem da je sporazum potvrda tog stava, a sastanak u Tirani vidim kao želju da se ohrabre da izađu na izbore.\nNjihovi programski principi govore da će oni zastupati rešavanje širokog spektra pitanja što ukazuje da su svesni činjenice da se razgovorom rešavaju problemi, a ne bojkotom.\nTakođe, oni imaju svako pravo po zakonu da se politički organizuju i udružuju - istakao je Stanković.\nOn je ukazao da "nije bitno gde su razgovori bili i gde se sporazum potpisao, bitan je sadržaj i poruka Republici Srbiji".\nNa pitanje da li to što je sporazum potpisan u Tirani, a ne u Prištini, znači zbližavanje privrmenih kosovskih institucija, Stanković kaže da „suštinski, Priština nikad nije bila mesto gde su se politički lideri Albanaca sa juga centralne Srbije dogovarali o bilo kom pitanju“.\n- Naglašavam da je izneti stav međunarodne zajednice da Albanci koji žive u Preševu, Bujanovcu i Medveđi treba da izađu na izbore s obzirom na to da su građani Republike Srbije i da na taj način zajedno sa svim insitucijama i uz njihovu pomoć obezbede brži razvitak i boljitak stanovnika u tim opštinama - poručio je Stanković.\nBujanovac i Preševo sredinom ove nedelje posetio je i američki ambasador u Srbiji Entoni Godfri, koji se tom prilikom sastao i sa predstavnicim ove dve opštine i liderima PDD i Alternative za promene, Šaipom Kamberijem i Šćiprimom Arifijem.\nGodfri je rekao da je cilj njegove posete upoznavanje sa situacijom u Srbiji i istakao da je dijalog najbolji način za rešavanje problema.\nNa konstataciju da deo javnosti, kritikujući sporazum albanskih partija, u njemu vidi porast uticaja Tirane, pa i "velikoalbanske" tedencije, Stanković je ukazao da bi Republika Albanija trebalo "da se stara o svojim sunarodnicima koji žive van Albanije, kao što to radi Srbija, i to pravo niko nikom ne spori".\n- Javnost ne bi trebalo da kritikuje ovaj sporazum jer upravo on pokazuje pozitivnu promenu stava Albanaca prema državi i njenim institucijama.\nVažno je da se zna da je Beograd adresa za rešavanje problema, unapređivanje njihovog položaja, kako ekonomskoh tako i prava i sloboda u skladu sa Ustavom, zakonima i konvecijama o nacionalnim manjinama i da je to jedini put.\nSvestan sam da ovaj sporazum svako tumači na svoj način ali lično verujem da on doprinosi boljem razumevanju - zaključio je Stanković.


pink.rs | Radojičić razgovarao sa predsednikom opštine Grocka: Proces vakcinacije u ovoj opštini se odvija dobro\nRadojičić razgovarao sa predsednikom opštine Grocka: Proces vakcinacije u ovoj opštini se odvija dobro\nIzvor: Pink.rs, Foto: GO Grocka ||\nGradonačelnik Beograda prof. dr Zoran Radojičić obišao je danas opštinu Grocka i razgovarao sa predsednikom opštine Draganom Pantelićem o problemima sa kojima se susreću stanovnici Grocke, kao i o projektima koje bi u narednom periodu trebalo realizovati.\n- Nezaobilazna tema bila je situacija sa epidemijom, odnosno stanje u ovoj opštini, i moram da naglasim da se proces vakcinacije u Grockoj odvija dobro. Do sada je u ovoj opštini vakcinisano 19.800 građana, na raspolaganju su dva punkta, a skoro 900 ljudi dobilo je vakcinu zahvaljujući mobilnim timovima jer su u pitanju sugrađani koji nisu bili u mogućnosti da dođu do mesta imunizacije. U opštini Grocka je tokom pandemije obavljeno čak 40.000 prvih pregleda i mogu da potvrdim da se opština dobro nosi sa svim problemima koje je donela epidemija virusa korona. Vakcinacija je jedini način da dostignemo kolektivni imunitet, što je praktično jedini način da se okonča ova borba. Ipak, važno je da tokom procesa imunizacije ljudi nose maske, da održavaju fizičku distancu, jer niko nije bezbedan dok ne prođe tri do četiri nedelje od revakcinacije -rekao je Radojičić.\nOn je napomenuo da je jedna od glavnih tema bilo rešavanje problema na vodotokovima u Grockoj, što je za stanovnike ove opštine veoma važno pitanje.\n- U prisustvu predstavnika JVP „Beogradvode” razgovarali smo kako da se na najbolji način, uz redovno održavanje, uradi regulacija Kaluđeričkog potoka i reke Gročice. Potrebno je urediti oko 350 metara toka reke Gročice, kao i 350 metara Kaluđeričkog potoka - dodao je gradonačelnik.\nPrema njegovim rečima, u opštini Grocka više od 2.000 dece pohađa predškolske ustanove, a valjalo bi istaći i da je broj dece koja se rađaju u Grockoj veći od gradskog proseka. U tom smislu moramo da obezbedimo dodatna mesta u vrtićima, a trenutno je na listi čekanja u Grockoj 433 dece. U planu je rekonstrukcija dve osnovne škole u kojima će nakon toga biti prostora i za vrtić, dok je u dugoročnim planovima izgradnja nove predškolske ustanove u Grockoj – poručio je Radojičić.\nIstakao je da je bilo reči i o inicijativi za otvaranje novog dnevnog boravka za decu sa smetnjama u razvoju, a koju su pokrenuli zamenik gradonačelnika Goran Vesić i sekretarka za socijalnu zaštitu Nataša Stanisavljević.\n- Shodno tome, razmatra se mogućnost rekonstrukcije jednog od dva objekta u Grockoj, a koja su u vlasništvu Grada, kako bi deca sa smetnjama u razvoju dobila dnevni boravak. Jedna od tema je bilo pitanje rekonstrukcije tri mosta u opštini Grocka. U tim razgovorima učestvovali su predstavnici Direkcije za građevinsko zemljište i izgradnju Beograda i JKP „Putevi Beograda”, a cilj je da se u narednom periodu što pre pribavi planska dokumentacija kako bi ti projekti bili što pre realizovani. Postoje i nasleđeni problemi koji datiraju još iz 2012. godine, poput rekonstrukcije sportske hale, koje nastojimo da rešimo - rekao je Radojičić.\nGradonačelnik je naglasio da je karakteristika opštine Grocka postojanje urbanog dela, ali i velikog potencijala kada je poljoprivreda u pitanju.\n- Grad Beograd je tokom prošle godine za podsticaje u poljoprivredi u opštini Grocka izdvojio 26 miliona dinara, dok je ove godine raspisan konkurs za koji je obezbeđeno 180 miliona dinara za četiri vrste projekata u poljoprivredi i nadam se da će ljudi iz Grocke konkurisati i uspeti da dobiju podsticajna sredstva. Tokom poslednjih četiri do pet godina znatno je povećan iznos sredstava koje Grad opredeljuje za razvoj poljoprivrede u ovoj opštini. Važno je da na ovakvim sastancima detektujemo probleme i da odredimo ljude i timove koji će raditi na rešavanju problema. Za nekoliko nedelja ćemo ponovo posetiti Grocku i uveriti se kako napreduje realizacija dogovorenog. Veoma sam zadovoljan sastankom i jedino na ovakav način „prilazimo bliže” sugrađanima i direktno utičemo na poboljšanje kvaliteta života - poručio je Radojičić.\nPredsednik opštine Grocka Dragan Pantelić zahvalio je gradonačelniku na poseti tokom koje je održan sastanak na kojem je gradonačelnik upoznat sa konkretnim dešavanjima u Grockoj.\n- U saradnji sa gradskim službama rešavamo tekuće probleme. Imamo besprekornu saradnju sa sekretarijatima za zdravstvo, sport i obrazovanje, što su oblasti najaktuelnijih projekata u Grockoj. Takođe, imamo odličnu saradnju sa Gradom, koji će ove godine investirati 20 miliona evra u vodosnabdevanje naše opštine - precizirao je Pantelić.\nRadojičić: Dečak koji je pao sa bedema Kalemegdana stabilno\nRadojičić: U glavnom gradu aplikovano 918.114 doza vakcina\nVESIĆ OBIŠAO RENOVIRANU SVEČANU SALU U UMČARSKOJ ŠKOLI: Nastavljamo ulaganja u sve delove Beograda! Predsednik Opštine Grocka: Zdravlje i obrazovanje


Konvar rekonstruiše magistralni toplovod preko mosta Gazela - Potpisan ugovor vredan 3,96 miliona € - Konvar.rs\nU prostorijama Ministarstva rudarstva i energetike, 19.09.2017., potpisan je ugovor za rekonstrukciju magistralnog toplovoda preko mosta Gazela. Ugovor su potpisali direktor Beogradskih Elektrana, g-din Goran Aleksić, i direktor kompanije Konvar d.o.o., g-din Nenad Pavlović. Projekat rekonstrukcije magistralnog toplovoda preko mosta Gazela se finansira iz kredita Nemačke razvojne banke (KfW).\nMagistralni toplovod ispod mosta „Gazela“, dugačak oko 1km trase, kompletno će biti rekonstruisan do početka grejne sezone 2018/2019. Ovaj projekat trebalo bi da doprinese povećanju kapaciteta i proširenju grejnog područja Toplane „Novi Beograd. Kompletna rekonstrukcija ovog magistralnog toplovoda podrazumeva ugradnju predizolovanih cevi većeg prečnika DN750 umesto DN600, sa znatno boljom termičkom izolacijom.\nRekonstrukcijom i proširenjem kapaciteta ovog magistralnog toplovoda biće stvoreni preduslovi da se iz Toplane „Novi Beograd” snabdevaju objekti koji se nalaze na desnoj obali Save, a biće omogućena i toplifikacija još nekoliko grejnih područja kao što je aktuelni projekat revitalizacije, rekonstrukcije i izgradnje prostora oko mosta i Železničke stanice poznatog pod imenom Beograd na vodi, zatim Prokop i Senjak (gde će biti ugašene i lokalne kotlarnice na mazut) - kaže direktor Konvar-a Nenad Pavlović.


DRUGA STRANA: Opomena pred isključenje | Ekspres.net\n21.01.2019 . Autor:\nZahtev kosovskim vlastima da ukinu takse pre Vašingtona uputio je i Brisel, ali se Priština, u najmanju ruku, ponašala kao da poruka iz Evropske unije ne postoji\nVlasti u Prištini će, očigledno, dva meseca nakon što su uvele takse od 100 odsto na robu iz Srbije i BiH da popuste i da ukinu ovaj nerezonski namet. Ključan je, po svemu sudeći, i ovog puta bio pritisak Vašingtona na prištinske vlasti, koji je, kako je i sam Ramuš Haradinaj potvrdio, stigao preko ambasadora SAD na Kosovu Filipa Kosneta.\nOno što Haradinaj nije otkrio jeste drugi deo „ponude koja se ne odbija”, odnosno čime je to Priština uslovljena da povuče takse. Novo uskraćivanje američke vize Haradinaju, naime, može da bude samo deo ovog paketa, ali ne i njegova suština.\nPrema tvrdnjama šefa srpske diplomatije Ivice Dačića, SAD su Kosovu zapretile nekom vrstom sankcija.\n– Sve što dolazi od Amerike Prištinu boli, a ovakva reakcija pokazuje da SAD ostaju opredeljene za to da se pruži prilika postizanju trajnog rešenja koje se ne može postići bez dogovora Beograda i Prištine, a to bi bio kompromis – ocenio je Dačić.\nO kakvim je sankcijama reč, naravno, sada može da se spekuliše. U krajnjoj liniji, Amerika bi do kraja mogla da ogoli svoj uticaj koji ima na Kosovo, više se i ne pretvarajući da je, kada je do međusobnih odnosa, reč o „partnerima” i „prijateljima”.\nPodsetimo, zahtev kosovskim vlastima da ukinu takse pre Vašingtona uputio je i Brisel, ali se Priština, u najmanju ruku, ponašala kao da poruka koja stiže iz Evropske unije ne postoji. Ali Brisel očigledno ne raspolaže tim, nazovimo ga ucenjivačkim potencijalom naspram Prištine, kakav poseduje Vašington.\nPoslanik Srpske liste Igor Simić ističe kako je, od trenutka kada je Priština uvela takse, ponavljao, zajedno sa svojim kolegama, „da međunarodna zajednica ima instrumente da obuzda Prištinu, ali je do sada nedostajala iskrena želja da se stane na kraj jednostranim potezima Prištine koji su ugrožavali mir, bezbednost i dijalog”.\n– Ovi potezi SAD pokazuju da u Vašingtonu više nema strpljenja za pokušaje obesmišljavanja dijaloga političkih lidera iz Prištine – kaže Simić za „Ekspres”.\nOn, međutim, ne želi da spekuliše šta bi se dogodilo ukoliko Priština, ipak, odbije da se povinuje zahtevima SAD, jer su, kako kaže, „poruke Vašingtona već ostvarile određeni efekat, a u Prištini se već čuje kako se takse moraju suspendovati”.\n– Iskustvo govori da Priština pažljivo sluša zahteve SAD, a ni ovog puta neće biti drugačije – zaključuje Simić.\nDa su odnosi sa SAD od vitalne važnosti za Kosovo, zbog čega će vlasti u Prištini u ovom trenutku napraviti kompromis, slaže se i kosovski analitičar Haki Abazi.\n– Američka administracija tražila je od vlasti Kosova da suspenduju odluku o taksama i na taj način otvore prostor za nastavak dijaloga. Pomenuli su, takođe, da ako Srbija odbije dogovor, takse mogu ponovo da budu uvedene – kaže Abazi.\nOno što ne govori, jeste u kojem bi roku te takse, za koje ocenjuje da su logična posledica „srpskog lobiranja” protiv prijema Kosova u međunarodne organizacije, kao i za povlačenja priznanja Kosova, ponovo mogle da budu uvedene. Jedino je Haradinaj, doduše u trenutku dok je još tvrdio da neće ukidati takse, rekao da bi one mogle da ostanu na snazi do 2022. godine ukoliko Srbija ne prizna kosovsku nezavisnost.\n– Verujem da se SAD trude da spreče igru prebacivanja krivice između Prištine i Beograda oko toga ko je kriv za propast dijaloga, jer verujem da SAD shvataju da i u srpskom političkom vođstvu postoji želja da se napravi pravi iskorak koji bi vodio okončanju sukoba. Suština je da cenu konflikta plaćaju obični ljudi, a strah i neizvesnost ozbiljne investitore drže dalje od regiona – ističe Abazi.\nOn dodaje i da je, uprkos tome što mnogi zaključuju da su odnosi Prištine i Vašingtona „veoma posebni vlastima Kosova”, jasno da put ka EU, koja je vitalni interes Kosova, vodi preko Brisela, a ne preko Vašingtona.\n– Ipak, ubeđen sam da će odnosi Kosova i SAD ostati veoma dobri, baš kao što verujem da će odnosi između SAD i Srbije nastaviti da se unapređuju u različitim oblastima, uključujući ekonomiju, trgovinu i bezbednost – kaže Abazi.\nPalmer: Nastaviti dijalog Beograda i Prištine, nema rokova za normalizaciju NOVI ZAPADNI PLAN ZA KIM: Srbija da prizna Kosovo, Amerika da sebi približi Srbiju, najveću i najmoćniju državu u regionu HAŠIM TAČI: Kad postignemo sporazum, Preševo može da se pripoji Kosovu, a to neće sprečiti ni EU, SAD i NATO ONA STRANA, KAKO GOD OKRENEŠ


Ko je batinaš s protesta koji je avanzovao u SAJ: Ristić šefovao Hrkalovićevoj\nHronika Autor:Tanja Milovanović10. sep. 202111:56 > 12:32\nIvan Ristić Foto: Rts/Printscreen\nIvan Ristić, nekadašnja desna ruka Nebojše Stefanovića, nedavno je prebačen na mesto koordinatora Specijalne antiterorističke jedinice (SAJ), a on je široj srpskoj javnosti postao poznat nakon što su ga predstavnici opozicije označili kao šefa policajaca u civilu, koji su tokom julskih protesta hapsili i premlaćivali građane.\nRistićevo poslednje radno mesto bilo je na mestu šefa policije u Pirotu, a pre ove smene proslavio se kao pomoćnik Vladimira Rebića. Kako saznajemo, Ristić, koji je i ranije bio pripadnik Specijalnih antiteroističkih jedinica (SAJ), svojevremeno je obezbeđivao strane diplomate, a potom i Nebojšu Stefanovića dok je on bio predsednik Skupštine.\nUnapređen šef batinaša sa protesta: Stefanovićev saradnik na čelu SAJ\nPrema nezvaničnim saznanjima Nova.rs, Ristić je svojevremeno obezbeđivao i rezidenciju bivšeg američkog ambasadora u Srbiji, Vilijama Montgomerija. Reč je o periodu od 2002. do 2004. godine.\nU obezbeđenju se našao jer nije mogao da prođe fizički test.\nNaime, Ristić je svojevremeno bio jedan od najbližih ljudi Nebojše Stefanovića, tačnije njegov čovek od poverenja. Bio je prvi šef njegovog kabineta i tadašnji šef nekadašnje državne sekretarke MUP Dijane Hrkalović, koja je u to vreme bila njegov zamenik.\nNije se iskompromitovao u JSO\nRistić se nakon toga našao na mestu prvog pomoćnika direktora policije Vladimira Rebića, a sa te pozicije je krajem avgusta prošle godine prekomandovan u PU Pirot, na mesto načelnika.\nO njemu je nedeljnik „Vreme“ svojevremeno pisao, navodeći da iskusni policajci kažu da je on bio stvarni direktor policije „jer je bio direktni eksponent ministra dr Nebojše Stefanovića“.\nBalkanska istraživačka mreža (BIRN) objavila je krajem 2019. godine da je Branko Stefanović, otac ministra unutrašnjih poslova Srbije, u maju 2019. godine posetio italijansku fabriku oružja „Bereta“ kao jedan od trojice predstavnika firme GIM, a da je delegaciju MUP-a predvodio upravo Ivan Ristić.\nI tokom ranije karijere, Ristić je bio na visokim pozicijama u MUP-u.\nBio je u poslednjoj generaciji regruta Jedinice za specijalne operacije (JSO), a potom je prebačen u SAJ jer se nije iskompromitovao u Jedinici.\nPodsetimo, šira javnost je za Ristićevo ime čula prvi put nakon julskih protesta, kada je lider Stranke slobode i pravde Dragan Đilas njega označio kao osobu koja je komandovala policajcima u civilu koji su privodili i premlaćivali građane.\nNa mnogobrojnim fotografija koje su nakon julskih protesta osvanule na društvenim mrežama, videla se na delu policajska brutalnost I prekomerna upotreba sile, a na slikama koje je opozicija pokazala, izdvojio se upravo Ristićev lik.\nBONUS video: Godišnjica julskih protesta\nivan ristićjulski protestinebojša stefanović


Eurosong pogođen krizom - Muzika - Svet - Vesti - Svet Plus\n14:45 21. MAJ 2013.\nKako prenosi francuski list Tribin, Švedska je, kao jedna od zemalja najmanje pogođena ekonomskom krizom, odlučila da ovogodišnje takmičenje Eursonga organizuje u duhu postojeće ekonomske situacije.\n"Neko mora da ima hrabrosti da izmeni dosadašnju tendenciju nastalu pre 58 godina. Opstanak Evrovizije zavisi od kapaciteta malih nacija da u njemu učestvuju", objasnio je direktor produkcije ovogodišnjeg Eurosonga Martin Osterdal.\nProšlogodišnja švedska pobednica ovog takmičenja svojim skromnim nastupom bez skupih vizuelnih efekata najavila je novi kurs takmičenja na Pesmi Evrovizije.\nNa ovogodišnjoj Evroviziji iz ekonomskih razloga nisu učestvovale tri zemlje - Bosna i Hercegovina, Portugalija i Slovačka, dok je Turska odbila učešće nezadovoljna pravilima glasanja.\nRadio-televizija EU (UER) takođe se oglasala povodom teške finasijske situacije saopštenjem da neprestano pokušava da pronađe načine da smanji troškove kako za same učesnike, tako i za domaćina takmičenja.\nGrčka je u poslednjem trenutku potvrdila svoje učešće pošto je jedna privatna televizijska stanica odlučila da finasijski pomogne grčkim takmičarama zbog nedostatka sredstava u budžetu državne televezije.\nI sama ovogodišnja pesma grčkih predstavnika "Alcohol is free" (Alkohol je besplatan) je puna metafora na grčku krizu.\nOd prošlogodišnjeg španskog predstavnika, pevačice Pastore Soler, nacionalna državna televizija je navodno zatražila da nikako ne pobedi jer bi to skupo koštalo državu i nacionalnu televiziju, obzirom da je pobednik domaćin narednog takmičenja.\nPosle burne rakcije javnog mnjenja, španska pevačica je bila prinuđena na demanti tvrdeći da je to bila samo šala.


Eklektični hotel na Petoj Aveniji stvoren da iznenadi čula svojih gostiju\nNa jednoj od najdinamičnijih i najuzbudljivijih raskrsnica Njujorka, nalazi se pravo pravcato oličenje luksuza - novi hotel Fifth Avenue...\nOtvaranje ovog nesvakidašnjeg hotela zakazano je za početak septembra 2022. godine, a ono što za sada znamo o njemu jeste da se radi o carstvu mašte koje je stvoreno da iznenadi sva čula svojih gostiju. Čak 153 sobe i apartmana nalik na dragulj obuhvataju dve jedinstveno kontrastne zgrade - srebrnu kulu od 24 sprata sa panoramskim pogledom na horizont, i istorijsku vilu koju je dizajnirala poznata arhitektonska firma McKim, Mead & White.\nBesprekorni enterijeri oba ova dela su bili u rukama dizajnerskog studija Martina Brudzinskog pa ne čudi što su tako pažljivo osmišljeni do svakog, pa i najmanjeg detalja. Bilo da gosti odluče da večeraju u restoranu Signature, opuste se uz koktel u Portrait baru, u radnoj sobi ili na terasi, njihova čula će biti stimulisana kroz ovaj živi kaleidoskop neprestanog čuda.\nSvaka soba izaziva drugačiji senzibilitet, sa prepoznatljivim paletama boja i eklektičnim kolekcijama umetnosti i nameštaja koji inspirišu intimni ambijent elegancije i šarma. Kula od 24 sprata nudi neverovatan panoramski pogled na Njujork, dok prostrani i sofisticirani Tover Suites zadržava rezidencijalni osećaj sa eklektičnom mešavinom nameštaja koja je jedinstvena za svaki apartman.\nSa svojim svetlucavim lusterima, uzvišenim drvećem i stolovima prepunim svežeg cveća i zlatnih lampi, balska sala ovog njujorškog hotela je jednostavno očaravajuća. Smeštena na trećem spratu Vile, petospratne italijanske renesansne palate, plesna sala nudi prekrasan pogled na Petu aveniju i može da primi čak 200 gostiju.


Poslednje globalne krize doprinele su pojačanoj ranjivosti određenih društvenih grupa i postavile izazov pred državnim sektorom da obezbedi društvene mreže podrške i solidarnosti kao direktan odgovor na krizom narušeno socijalno blagostanje. Organizacije civilnog društva, koje tradicionalno sprovode aktivnosti podrške ranjivim društvenim grupama, prepoznate su kao važan akter u ublažavanju posledica kriza, kako na globalnom nivou, tako i u Republici Srbiji u poslednje tri dekade. Na osnovu analize sadržaja relevantnih dokumenata i sprovedenog empirijskog istraživanja u kome je učestvovalo dvadeset organizacija civilnog društva, u ovom radu se nastoji odgovoriti na osnovno istraživačko pitanje: kakva je uloga civilnog sektora u prevazilaženju posledica kriza u Republici Srbiji? Sa posebnim fokusom na krizu izazvanu pandemijom COVID-19, ciljevi istraživanja su prikaz delovanja civilnog sektora u Republici Srbiji u prevazilaženju posledica krize i mapiranje izazova u sprovođenju aktivnosti podrške i međusektorske saradnje sa javnim sektorom u Republici Srbiji. Nalazi istraživanja pokazuju da je civilni sektor nastavio da obezbeđuje podršku ranjivim grupama u izmenjenim okolnostima tokom pandemije COVID-19, kao i da razvija nove aktivnosti podrške u skladu sa potrebama ranjivih grupa. Ostvarena je intenzivna saradnja sa drugim organizacijama civilnog društva, dok je primerenost i efektivnost podrške ranjivim grupama koju pruža državni sektor ocenjena najlošije, kao i kvalitet saradnje između civilnog i javnog sektora u prevladavanju posledica krize. Civilni sektor u Republici Srbiji predstavlja značajnu mrežu podrške ranjivim grupama, čije se aktivnosti podrške naročito intenziviraju u situacijama krize, dok su dometi ove podrške ograničeni usled nestabilnih izvora finansiranja i izostanka saradnje sa javnim sektorom.\nTradicionalno, sistemi socijalne sigurnosti pokrivaju rizik od siromaštva, odnosno rizik od nemogućnosti zadovoljavanja osnovnih potreba u datom društvu. Uprkos tome, siromaštvo i socijalno isključivanje su u različitoj meri i dalje rasprostranjeni u svim državama Evrope, manifestujući se u pojavi gladi, siromašne i nesigurne ishrane. Predmet rada su banke hrane, organizacije civilnog društva koje u poslednjih nekoliko decenija zauzimaju značajno mesto u odgovoru na navedene rizike. Ciljevi rada su opis i analiza karakteristika banaka hrane u procesima upravljanja i distribucije viškovima hrane, kao i analiza pozitivnih i negativnih implikacija ovakve redistribucije viškova hrane siromašnima. Istraživačko pitanje je: da li i na koji način banke hrane utiču na smanjenje redistributivne uloge država blagostanja prema siromašnim građanima? U radu je primenjena analiza sadržaja dokumenata, dok rezultati ove analize ukazuju na dvojake zaključke. Sa jedne strane, banke hrane predstavljaju inovativni način zadovoljavanja socijalnih, ekonomskih i političkih potreba i interesa gde svi akteri ostvaruju korist, dok sa druge strane postoji bojazan da države blagostanja smanjuju programe usmerene prema siromašnima, između ostalog, i zbog narastajućih aktivnosti izvandržavne podrške. Zaključak je da država, u sveprisutnijem promennjivom odnosu sa tržištem i civilnim sektorom u redistribuciji hrane, treba da zadrži ulogu direktnog pružaoca širokog skupa naknada i usluga siromašnima.\nSOCIJALNO ISKLJUČIVANJE DRŽAVLJANA TREĆIH ZEMALJA SA EVROPSKIH TRŽIŠTA RADA\nPredmet analize u ovom radu je položaj državljana trećih zemalja na evropskim tržištima rada. Cilj je utvrđivanje postojanja i odlika nejednakosti u pristupu, radnom angažmanu i ishodima na tržištu rada za državljane trećih zemalja u evropskim državama, kao i načina kreiranja ovih nejednakosti. Teorijski okvir analize predstavlja koncept socijalnog isključivanja i sa njime povezan koncept ograničenog građanstva kojim se nastoji obrazložiti isključivanje prisilnih migranata iz pristupa tržištu rada. Metodološki pristup se zasniva na analizi sadržaja legislativnih, političkih i statističkih dokumenata. Rezultati analize ukazuju na to da nacionalno formulisane politike pristupa tržištima rada za migrante imaju za ishod višu stopu nezaposlenosti migranata u odnosu u domicilno stanovništvo, nepriznavanje njihovih kvalifikacija i sa time povezano angažovanje u niskokvalifikovanim i slabo plaćenim poslovima za ovu populaciju na tržištu rada.\nPredmet analize su reforme u oblasti rada i radnih odnosa u Srbiji iz ugla socijalne politike. Cilj autorki je da analizom njihovih efekata, posredstvom opisa stanja na tržištu rada, ukažu na prilike, ali i na prepreke za realizovanje agende zapošljavanja. Teorijski okvir analize predstavljaju postavke Gaja Stendinga (Guy Standing) o prekarijatu, pod kojim se podrazumeva klasa ljudi koja se ubrzano uvećava, a kojoj pripadaju svi oni čiji su životi obojeni različitim vrstama nesigurnosti, koje su u vezi sa radom. Metodološki pristup zasniva se na prezentovanju regulatornih instrumenata i statističkih podataka. Rezultati analize ukazuju na opstajanje niza nepovoljnih trendova u oblasti rada, prvenstveno kao posledica dva trenda: uvođenja određenih neadekvatnih regulatornih odredbi, uporedo sa odsustvom mehanizama implementacije regulatornih odredbi koje bi potencijalno imale pozitivne efekte.\nNakon sloma komunizma u Centralnoj i Istočnoj Evropi između 1989. i 1991. godine, u bivšim komunističkim državama otpočeo je proces opsežne ekonomske, socijalne i političke tranzicije. Razvoj slobodnog tržišta i demokratije u ovim zemljama rezultirao je promenama koje su za cilj imale modernizaciju nacionalnih sistema socijalne sigurnosti. Nastojeći da ukažu na osnovne karakteristike aktuelnog socijalnog modela u Republici Srbiji, kao i faktore koji su doprineli njegovom kreiranju, autori polaze od sledećeg istraživačkog pitanja: koji model države blagostanja je zastupljen nakon tri decenije tranzicionog procesa? U radu se koriste ideaciona i institucionalna argumentacija, kojima se nastoje objasniti postepeni ideološki zaokreti u kreiranju programa sistema socijalne sigurnosti, dok se istraživanje zasniva na analizi sadržaja dokumenata. Zaključna razmatranja ukazuju na to da socijalni model Republike Srbije predstavlja kombinaciju svih socijalnih modela, uz izraženije elemente korporativnog socijalnog modela usled karakteristika sistema socijalnog osiguranja, kao i sve prisutnije elemente liberalnog socijalnog modela koji se razvijaju pod uticajem transnacionalnih monetarnih institucija.\nPROCENA IZAZOVA ZA PROFESIJU SOCIJALNOG RADA OD STRANE SOCIJALNIH RADNIKA U REPUBLICI SRBIJI\nU ovom članku su prikazani rezultati iz kvalitativnog dela istraživanja „Izazovi za profesiju socijalnog rada nakon ekonomske krize u Republici Srbiji“. Cilj rada je da se identifikuju izazovi za profesiju socijalnog rada iz perspektive socijalnih radnika zaposlenih u centrima za socijalni rad u Republici Srbiji, u kontekstu reforme socijalne zaštite. Istraživanje je sprovedeno upućivanjem upitnika centrima za socijalni rad, dok je analiza 75 odgovora socijalnih radnika izvršena metodom analize okvira. Rezultati istraživanja su ukazali na sistemske probleme vezane za profesiju socijalnog rada, na nacionalnom i lokalnom nivou. Uslovi rada u Centru za socijalni rad su opterećeni kadrovskim i organizacionim problemima, pri čemu je bezbednosni rizik jedan od ključnih izazova. U okviru specifičnih izazova povezanih sa obavljanjem poslova socijalnog rada, socijalni radnici su ukazali na kompleks problema koji se tiču obimne administracije, ugrožene bezbednosti i izloženosti stresu i različitim oblicima zlostavljanja. Nalazi upućuju na hitno preduzimanje mera u cilju zaštite fizičkog i psihičkog integriteta socijalnih radnika, unapređenja i drugih uslova rada sa najširim ciljem unapređenja položaja profesije socijalnog rada u nacionalnom kontekstu.\nPOLITIKE AKTIVACIJE U FUNKCIJI NEOLIBERALIZACIJE SOCIJALNIH PRAVA U EVROPI NAKON EKONOMSKE KRIZE\nEkonomska kriza koja je zahvatila prostor Evrope 2008. godine dovela je, između ostalog, i do porasta stope nezaposlenosti i stope siromaštva u evropskim državama. S obzirom na utvrđenu međupovezanost nezaposlenosti sa pojavom siromaštva, preporuka Evropske unije odnosila se na povećanje zaposlenosti u državama članicama. Predmet ovog rada su programi aktivacije na tržištu rada u evropskim državama od početka ekonomske krize, dok su ciljevi određeni kao deskripcija sadržine nacionalnih programa aktivacije na tržištu rada i klasifikacija programa aktivacije u odnosu na karakteristike programa i povezanost ovih programa sa programima podrške minimalnom prihodu. Rad je zasnovan na ideacionom i institucionalnom pristupu u istraživanju, uz primenu komparativne metode, studije slučaja i analize sadržaja dokumenata. Rezultati ukazuju na postepeno usklađivanje politika aktivacije na tržištu rada u državama Evrope u pravcu neoliberalnog modela aktivacije, kao i jačanje uslovljenosti učešćem u ovim aktivacionim merama za pristup programima podrške siromašnoj populaciji.\nSOCIJALNA AGENDA EVROPSKE UNIJE – PRIMENA OTVORENOG METODA KOORDINACIJE U POLITICI SOCIJALNE UKLЈUČENOSTI\nSocijalna agenda Evropske unije zvanično je uspostavljena sednicom Evropskog saveta u Lisabonu 2000. godine uvrštavanjem oblasti socijalne uključenosti u koordinaciju nacionalnih politika. Široka divergencija sistema socijalne sigurnosti država članica otežavala je postizanje konsenzusa o rešavanju problema i izazova iz ove oblasti. Iz toga je proistekla potreba da se, uz očuvanje nacionalnih nadležnosti u oblasti socijalne politike, razvije novi mehanizam koordinacije, drugačiji od stroge zakonodavne procedure, čime je označen nastanak Otvorenog metoda koordinacije kao soft metode. Ciljevi rada su prikaz razvoja komunitarne politike socijalne uključenosti, analiza primene OMK u ovoj oblasti, kao i istraživanje rezultata ovog procesa na nivou država članica. Kroz analizu razvoja socijalne dimenzije OMK, uloge aktera i proceduralnih pravila primene metoda sistematizuju se nedostaci i prednosti procesa. Komparativnom metodom u završnom delu rada ustanovljeno je približavanje reformskih pravaca i ishoda politika, uz prisutan uticaj strukturnih faktora različitih socijalnih modela država članica.


U Srbiji blizu 7.500 novozaraženih, Italija uvela obaveznu vakcinaciju za starije od 50 godina – Sandzaklive.rs\nU Srbiji blizu 7.500 novozaraženih, Italija uvela obaveznu vakcinaciju za starije od 50 godina\n0 168 1 minuta čitanja\nU svetu je do sada zaraženo više od 295 miliona ljudi, a preminulo 5,45 miliona. Dato je više od 9,25 milijardi doza vakcina, prema podacima Univerziteta Džons Hopkins.\nIako se broj zaraženih virusom korona u Srbiji učetvorostručio za samo nekoliko dana, zvaničnici kažu da „ne treba dizati paniku”, a u Italiji se uvodi obavezna vakcinacija za starije od 50 godina.\nPrema najnovijim zvaničnim podacima od srede, 5. januara, u Srbiji je u poslednja 24 sata preminulo još 25 ljudi a registrovana je 7.488 novih slučajeva zaraze.\nMirsad Đerlek, državni sekretar u Ministarstvu zdravlja Srbije, rekao je da broj novoobolelih nije iznenađenje zbog iskustva sa omikron sojem u evropskim zemljama.\n„Ne treba dizati paniku u ovom trenutku, više sam za to da se spusti lopta i izbegnu bombastične izjave, kao što je da će doći do kolapsa određenih sistema u Srbiji”, naveo je on.\nStručnjaci tvrde da Srbiji preti „uragan” novog talasa korona virusa i još drastičniji rast broja zaraženih, zbog čega se razmatra mogućnost uvođenja četvrte doze vakcine.\nĐerlek je naveo da se razgovara o četvrtoj dozi vakcine, zbog toga što efektivnost cepiva opada sa pojavom novih sojeva.\n„Bez obzira što nismo uspeli u većem obimu da ubedimo građane za vakcinaciju prvom i drugom dozom, ne znači da nismo uradili dobru stvar sa trećom dozom i da tako treba da nastavimo, a evidentno je da nam je potrebna i četvrta doza, rekao je Đerlek za list Blic.\nU Italiji je usvojen zakon o obaveznoj vakcinaciji za starije od 50 godina, zemlji gde je u poslednja 24 sata registrovano 170.844 novozaraženih i još 259 smrtnih slučajeva.\nTo je najveći dnevni broj slučajeva od početka pandemije i najveći broj umrlih od 30. aprila, kada ih je bilo 263, prenela je agencija ANSA.\nNovi soj koronavirusa sa 46 mutacija registrovan je u Francuskoj, a predsednik Emanuel Makron izazvao je kritike u parlamentu i proteste rivala na predstojećim predsedničkim izborima zbog izjave da želi da zagorča život nevakcinisanima jer ga ljute.\nViše od 270.000 novih slučajeva zabeleženo je u Francuskoj u poslednja 24 sata, što je novi rekord, saopštile su zdravstvene vlasti.\nU svetu je do sada zaraženo više od 295 miliona ljudi, a preminulo 5,45 miliona. (BBC)\nFehratović: Bošnjaci znaju zapjevati ali kroz pjesme ne iskazuju mržnju


Humanitarni meč Radnički - SAD pripao Kragujevčanima ! - Vaterpolo vesti\nPočetna » Slajder » Humanitarni meč Radnički – SAD pripao Kragujevčanima !\nHumanitarni meč Radnički – SAD pripao Kragujevčanima !\n(Foto: Igor Lazarević)\nSelekcija SAD koju vodi nekadašnji strateg Radničkog Dejan Udovičić nakon nastupa u Mađarskoj na Volvo kupu prošlog vikenda stigla je u Kragujevac gde je vežbala sa ekipom Radničkog. U četvrtak je odigran humanitarni meč na kome se prikupljao novac za lečenje mladog Kragujevčanina Aleksandra Prijovića obolelog od teškog deformiteta kičmenog stuba. Radnički je pred oko 500 gledalaca pobedio sa 9:6, a publika je umesto plaćanja ulaznice dala prilog za lečenje sugrađanina.\nHumanitarni karakter meča bio je u prvom planu, a treneri i igrači iskoristili su povod da odmere snage i izbruse formu za predstojeće izazove. Kragujevčane u narednom periodu očekuje važan duel sa Brešom u Ligi šampiona, a potom i derbi domaćeg prvenstva sa Crvenom zvezdom. Mladi tim SAD pod vođstvom Udovičića u Mađarskoj i Srbiji prikupio je važno iskustvo, a prilika da ga iskoristi biće Interkontinentalne kvalifikacije Svetske lige.\nNa duelu u četvrtak svi igrači su dobili šansu, a Amerikanci su uspevali da se nose sa sastavom domaćina sve do poslednjeg perioda kada je Radnički zaigrao snažno i serijom od 4:0 rešio pitanje pobednika. Kapiten Filip Filipović bio je četvorostruki strelac, centar Boris Popović da je dva gola, a po jednom su pogađali Vedran Ćirković, Đorđe Filipović i Boris Zloković.\nU timu SAD Aleks Bouven uspeo je dva puta da se upiše u strelce dok su po jedan gol dali Bret Bonani, Tomas Dansten, Aleks Obert i Den Metjulis. Zajednički treninzi trajaće do subote kada Amerikanci odlaze kući posle desetodnevnog boravka u Evropi.\nRadnički Kon Tiki – SAD 9:6 (4:2, 1:1, 0:3, 4:0)


AMD predstavlja Radeon R9 300 seriju tek u junu! AMD predstavlja Radeon R9 300 seriju tek u junu! – Personal magazin\nAMD predstavlja Radeon R9 300 seriju tek u junu!\nAMD u poslednje vreme kao da je u drugom planu u odnosu na Nvidia ali kompanija vredno radi na novoj Radeon R9 300 seriji koja će verovatno biti predstavlja na…\nAMD u poslednje vreme kao da je u drugom planu u odnosu na Nvidia ali kompanija vredno radi na novoj Radeon R9 300 seriji koja će verovatno biti predstavlja na Computex sajmu koji se održava na Tajvanu u junu mesecu.\nTo je značajno pomeranje jer se očekivalo da će nova serija biti prikazana već na CEBITu naredne nedelje ali je AMD veštački odlaže kako ne bi “ubio” svoju sadašnju ponudu.\n“Sigurni smo da ćemo dok ulazimo u drugi kvartal 2015. godine uspeti da povratimo deo tržišta koji je sad na minimumu s naše tačke gledišta”, kaže šef finansijskog odeljenja kompanije Devinder Kumar. “Moramo biti na mnogo višoj poziciji nego što smo to sad.”\nOd serije 300 očekuje se da u najmanju ruku blago nadmaši aktuelnu Nvidia seriju koja je na tržištu već neko vreme i to zahvaljujući između ostalog i novoj ultrabrzoj memoriji. Ako se ove prognoze ispostave kao tačne, sumnjamo da ćemo plejadu kartica iz serije 300 videti u Srbiji pre kraja leta.\nAMD predstavlja Radeon R9 300 seriju tek u junu! was last modified: March 17th, 2015 by Redakcija\nAMDCeBITRadeon R9 300\nAMD GTX Titan X grafička kartica sa čak 12GB memorije!


Disciplina - Vijesti.me\nPredsjednici sudova u CG pokrenuće disciplinske postupke prema sudijama i namještenicima koji ne rade dobro i ne poštuju propise, kako bi se poboljšali kvalitet i efikasnost crnogorskog sudstva, zaključeno je na sjednici čelnih ljudi svih sudova u Republici.\nSudije su na kolegijumu, kojem je predsjedavala zamjenica predsjednika Vrhovnog suda Stanka Vučinić, zaključile da su problemi sudova, na čije rješavanje, kako je rečeno, oni ne mogu da utiču, isti kao i prethodnih godina, čak su i uvećani.\nTo se prije svega odnosi na niske plate i neriješena stambena pitanja, bezbjednost sudija, loše uslove rada, nedostatak novca za vještačenja, neblagovremeni izbor sudija i nepostupanje MUP-a po sudskim naredbama, saopšteno je nakon sjednice.\n“Najveći problem je neažurnost, a ona je posljedica, kako navedenih razloga, koji ne zavise od sudova, tako i subjektivnih - nedovoljnog rada sudija i namještenika u sudovima”, piše u saopštenju.\nzafrkantautor 3 godine\ni deceniju kasnije sve je isto,a i gore,samo su im plate-na gore


OVO SU LOKACIJE NA KOJIMA MOŽE BITI FABRIKA VAKCINA: Predsednik Vučić iz Maname - aktivno radimo na pokretanju proizvodnje | Novosti.RS\n- Pogledaćemo da vidimo logistiku i spremimo se da za manje od mesec dana gradimo fabiku - podvukao je Vučić.\n13. 03. 2021. u 15:35\nNAJNOVIJI PODACI ZA SRBIJU: Preminule 24 osobe - ponovo više od 4 hiljade zaraženih!\n13. 03. 2021. u 15:07\nVučić je istakao da će to biti srpska vakcina, jer će, nakon, najpre pakovanja, biti pravljena I tecćnost posle izvesnog vremena.\n- Moćićemo da se pohvalimo da je to srpska vakcina - naglasio je on dodajući da će biti obučavani naši stručnjaci.\nvirus korona korona virus vakcina vakcinacija Aleksandar Vučić fabrika vakcina\nAUSTRIJSKI KACNELAR UZ NAŠU ZEMLJU: Kritike Srbije neopravdane, potrebno je nagraditi napredak, podrška Vučiću i Srbima\n18:33 AUSTRIJSKI KACNELAR UZ NAŠU ZEMLJU: Kritike Srbije neopravdane, potrebno je nagraditi napredak, podrška Vučiću i Srbima


Svet i Scandal | PEVAČICA STAJE NA LUDI KAMEN? Rada Manojlović iznenadila fotkom u venčanici! PEVAČICA STAJE NA LUDI KAMEN? Rada Manojlović iznenadila fotkom u venčanici!\n13 Novembra, 2020 10:00\nRada Manojlović iznenadila je svoje pratioce kada je na svom Instagram profilu objavila fotografiju u beloj, raskošnoj venčanici.\nDošlo vreme za udaju?\nPrema pisanju domaćih medija, Radini bližnji smatraju da je sada pravo vreme da se Manojlovićeva konačno skrasi i da ne treba više da čeka već da osnuje svoju porodicu i da se skući u Beogradu! Što se kupovine stana tiče, izvor blizak pevačici otkriva da bi Rada volela da ostane u istom kraju gde sada živi, jer se već navikla na ljude i smatra da dobar komšiluk ne treba menjati.\n– Rada sa sestrom živi već godinama na istoj lokaciji, pa ne treba da čudi što upravo tu želi da kupi stan! Prosto navikle su se na komšije, na ljude kod kojih idu u kupovinu za kuću i nekako se osećaju neopterećeno, mogu da izađu na ulicu, odu do prodavnice bez da budu skroz sređene, prosto mogu da budu prirodne – kaže za Glas javnosti dobro upućeni izvor.\n–Njen otac se nada da će se skućiti u Beogradu, jer su kuću u rodnom mestu kompletno sredili i više nemaju šta da rade ni oko kuće, a ni u kući! Ona je svom ocu poklonila i svoj stari automobil kada je kupila novi, pa se može reći da ih je potpuno obezbedila. Njegova najveća želja je da vidi svoju ćerku u beloj venčancici i da mu rodi unuke, kada se to desi niko srećniji od njega neće biti – dodao je izvor.\n– Harise, na tebe je red – poručili su njeni fanovi u komentarima ispod objave!\nharis berković pevač instagram komšije kupovina kupovina stana objava na instagramu rada i haris berković rada i haris svadba rada kuća u rodnom selu Rada Manojlović pevačica stan u beogradu venčanica


11. oktobar 2021. Predsednik Narodne skupštine Ivica Dačić sa ministrom spoljnih poslova Republike Turske Melvutom Čavušogluom\nSusret Dačića i Čavušoglua\nPredsednik Narodne skupštine Ivica Dačić sastao se danas sa ministrom spoljnih poslova Republike Turske Melvutom Čavušogluom koji učestvuje na sastanku Pokreta nesvrstanih zemalja povodom obeležavanja šezdeset godina od održavanja prvog Samita.\nPredsednik Narodne skupštine Ivica Dačić izrazio je zadovoljstvo jer se ponovo susreće sa svojim bivšim kolegom i dobrim prijateljom. Istakao je da su bilateralni odnosi na veoma visokom nivou, što potvrđuje i dinamika poseta na najvišem nivou. Nedavna poseta Ankari, na poziv predsednika parlamenta Turske Mustafe Šentopa i sastanci koje je tom prilikom imao, dodatno su ojačala veze između dva parlamenta, ali i ukupne bilateralne odnose, istakao je Dačić.\nMinistar Čavušoglu je izrazio zadovoljstvo zbog učešća na sastanku Pokreta nesvrstanih zemalja i čestitao Srbiji na dobroj organizaciji. Složio se da intenzivna dinamika poseta na visokom nivou potvrđuje da su odnosi između Srbije i Turske na izuzetnom nivou. Još jednom je zahvalio predsedniku Narodne skupštine na doprinosu koji je na svim prethodnim funkcijama dao unapređenju odnosa između dve zemlje i izrazio zadovoljstvo što se projekti koje su njih dvojica zajedno započeli kao ministri danas realizuju.